Pandangan Kalendar Ekonomi Mingguan 14 – 18 Sep 2015

Dolar tertinggal di belakang pada minggu sebelum mesyuarat FOMC Federal Reserve. Keputusan kadar di Jepun, Switzerland dan mesyuarat FOMC yang dinanti-nantikan adalah tonggak berita ekonomi yang bakal menggerakkan pasaran minggu ini.
Sedikit ulasan minggu lepas:
Tuntutan pengangguran minggu lalu menunjukkan peningkatan yang berterusan dalam pasaran buruh dan jumlah tuntutan jatuh sebanyak 6 ribu dari minggu sebelumnya. Ini adalah minggu ke-27 berturut-turut angka tuntutan bantuan pengangguran berada kekal di bawah 300 ribu, sekaligus memberikan Feds sokongan untuk menaikkan kadar AS.
Pada masa yang sama, JOLTs, angka peluang pekerjaan yang menjadi kegemaran Feds mengatasi jangkaan. Walaupun inflasi rendah, pertumbuhan pekerjaan yang stabil dan kadar pengangguran yang rendah merangsangan jangkaan pertumbuhan gaji yang besar.  Ini diharapkan akan meningkatkan inflasi ke arah sasaran bank pusat sebanyak 2%. Namun kebelakangan ini, seolah-olah terdapat kekurangan keyakinan dalam Fed dan juga pengguna mengenai ekonomi. Adakah Feds akan mengorak langkah minggu ini?
Berikut adalah agenda utama dalam kalendar Forex minggu ini:
Jom kita lihat:
Selasa
Keputusan Kadar Jepun:  Bank of Japan mengekalkan dasar monetari tidak berubah semasa mesyuarat pada bulan Ogos, sekaligus mengekalkan program rangsangan besar-besaran dengan kepercayaan ia akan mempercepatkan inflasi ke arah sasaran 2%. Kuroda berkata dolar yang lemah adalah positif untuk eksport tetapi pada masa yang sama menyakitkan isi rumah dan firma-firma kecil akibat kenaikan kos import. Sentimen pengguna terus bertambah baik dan perbelanjaan isi rumah kekal kukuh.
Selasa, 4:30 Petang
Data Inflasi UK:  Indeks harga pengguna menokok 0.1% pada bulan Julai selepas hampir rata bagi tempoh enam bulan yang lalu dan menjadi negatif pada bulan April. Harga pakaian susut kurang daripada yang dijangkakan menyebabkan kenaikan kecil dalam CPI. Penganalisis meramalkan inflasi akan kekal di tahap yang rendah disebabkan oleh kejatuhan harga minyak. Walaupun spekulasi semakin meningkat mengenai kenaikan kadar oleh BoE, ia kelihatan seperti BoE akan menaikkan kadar hanya pada separuh kedua tahun 2016. Inflasi UK dijangka berkurangan sekali lagi kepada 0.0%.
Selasa, 5:00 Petang
ZEW Sentimen Ekonomi Jerman:  Sentimen penganalisis Jerman terus jatuh pada bulan Ogos, mencapai 25.0, selepas mencatatkan 29.7 mata pada bulan Julai, dan 31.5 pada bulan Jun. Ini adalah penurunan kelima berturut-turut. Ekonomi Jerman kekal kukuh, walaupun keadaan geopolitik dan ekonomi global semasa menyuramkan tinjauan ekonomi. Walau bagaimanapun, data lain menunjukkan kelembapan ekonomi ini bersifat sementara dengan kadar pertumbuhan yang dijangkakan lebih rendah. Mood pelabur Jerman itu dijangka jatuh kepada 18.3 pada bulan September.
Selasa, 8:30 Malam
Jualan Runcit AS: Jualan runcit AS meningkat semula pada Julai, meningkat 0.6% lantaran permintaan yang semakin meningkat, menunjukkan perbelanjaan pengguna yang menyumbang kepada pertumbuhan. Bacaan itu adalah sejajar dengan unjuran pasaran. Pekerjaan yang bertambah, gaji yang lebih baik dan harga minyak yang murah meningkatkan aktiviti pengguna. Perbelanjaan isi rumah yang lebih kukuh, adalah salah satu sebab utama bagi Federal Reserve merancang untuk menaikkan kadar pada tahun ini. Jualan runcit, tidak termasuk kenderaan meningkat 0.4% sejajar dengan ramalan selepas menguncup 0.1% pada bulan sebelumnya; sekaligus menunjukkan gambaran yang lebih sihat untuk perbelanjaan pengguna. Ahli ekonomi menjangkakan jualan runcit meningkat 0.4% manakala jualan teras meningkat sebanyak 0.1%.
 Rabu, 4:30 Petang
Data Pekerjaan UK: Angka rakyat Britain yang menuntut bantuan pengangguran menurun tanpa dijangka pada bulan Julai, jatuh 4,900, manakala kadar pengangguran di negara ini kekal stabil, berhampiran paras enam tahun terendah. Pakar ekonomi menjangkakan kenaikan 1,400 dalam bilangan tuntutan pengangguran. Kadar pengangguran kekal pada 5.6%, sejajar dengan ramalan. Jumlah tuntutan pengangguran dijangka merosot sebanyak 5,100 kali ini.
Rabu, 8:30 Malam
Data Inflasi AS: Harga pengguna AS meningkat sedikit pada bulan Julai apabila tambang syarikat penerbangan mencatatkan penurunan terbesar sejak 1995. Indeks Harga Pengguna menokok 0.1%. Kenaikan pada Julai lalu mencatatkan peningkatan bulanan keenam berturut-turut. Walaupun tahap inflasi rendah ketika ini, Federal Reserve yakin bahawa inflasi akan naik dan mencapai sasaran 2%. Pegawai-pegawai Feds menjelaskan bahawa mereka tidak perlu melihat inflasi naik lebih tinggi, sebelum menaikkan kadar dan bahawa kekurangan inflasi bukanlah sebab untuk melambatkan kenaikan itu. Juga, CPI teras, tidak termasuk kos makanan dan tenaga, meningkat hanya 0.1% disebabkan penurunan 5.6% di tambang syarikat penerbangan. CPI dijangka merosot sebanyak 0.1% dan Inflasi teras dijangka meningkat 0.1% pada kali ini.
Khamis 3:30 Petang
Keputusan Kadar Switzerland:  Bank Negara Swiss mengekalkan kadar semasa mesyuaratnya pada bulan Jun, selaras dengan ramalan pasaran. Ahli ekonomi menjangkakan SNB untuk mengekalkan kadar utama pada -0.75% dalam masa terdekat. SNB menaikkan unjuran inflasi untuk 2015-16, tetapi menurunkan ramalan bagi tahun 2017. Pembuat dasar mengumumkan SNB akan mengekalkan kadar semasa dan memantau kesannya. Kadar negatif -0.75% dijangka terus dikekalkan.
Khamis, 8:30 Malam
Permit Bangunan AS:  Perumahan AS mula meningkat kepada hampir paras tertinggi dalam masa lapan tahun, sebanyak 1.21 juta unit pada bulan Julai, tetapi bilangan permit Bangunan jatuh 16.3% kepada 1.12 juta unit, selepas tiga bulan peningkatan berturut-turut. Kejatuhan tersebut adalah disebabkan oleh insentif cukai yang tamat tempoh di New York dan ini mungkin untuk sementara sahaja. Bilangan permit dijangka meningkat kepada 1.15 juta unit pada kali ini.
 Tuntutan Pengangguran AS:  Semakin kurang rakyat Amerika yang memfailkan permohonan untuk bantuan pengangguran minggu lalu, sekaligus terus menyokong keputusan kenaikan kadar Feds. Tuntutan awal untuk bantuan pengangguran negeri jatuh 6 ribu kepada pelarasan bermusim 275 ribu, mengekalkan angka bawah 300 ribu untuk 27 minggu berturut-turut. Angka tuntutan purata bergerak selama empat minggu, meningkat 500 kepada 275,750 pada minggu lepas. Walau bagaimanapun, kadar inflasi yang rendah, ditengah-tengah pertumbuhan pasaran buruh dan pengukuhan ekonomi; menjadi suatu cabaran kepada jawatankuasa penetapan dasar Feds. Jumlah tuntutan pengangguran baru dijangka mencecah 276 ribu kali ini.
Khamis, 10:00 Malam
Indeks Philly Feds Manufacturing AS:  Aktiviti perkilangan di kawasan Philadelphia meningkat lebih daripada jangkaan pada bulan Ogos, mencatat 8.3 mata berbanding 5.7 pada bulan Julai. Bacaan positif tersebut meningkatkan keyakinan terhadap prospek ekonomi AS. Penganalisis menjangka indeks tersebut meningkat kepada 6.9 pada bulan Ogos. Pesanan baru meningkat berbanding dengan bulan sebelumnya dan tinjauan enam bulan meramalkan kesinambungan pertumbuhan. Aktiviti pembuatan di Philadelphia dijangka mencapai 6.1 pada kali ini.
Jumaat 2:00 Pagi
 FOMC Unjuran Ekonomi dan Keputusan Kadar AS:  Ahli ekonomi berdebat tentang peluang Feds untuk mula mengetatkan dasar kewangannya dan menaikkan kadar untuk kali pertama sejak Ogos 2006. Laporan pekerjaan NFP menunjukkan pekerjaan bukan perladangan meningkat sebanyak 173 ribu manakala kadar pengangguran jatuh kepada 5.1%. Tambahan pula, jualan runcit pada Ogos juga menyokong pandangan bahawa ini adalah masa untuk Fed untuk menaikkan kadar. Berkenaan inflasi, naib pengerusi Feds Stanley Fischer berkata “ada sebab yang baik untuk mempercayai” bahawa inflasi akan bergerak lebih tinggi, dan ini menunjukkan inflasi tidak akan menjadi faktor penting dalam keputusan Feds. Penganalisis menjangka Fed akan menaikkan kadar kepada 0.50% dalam mesyuarat kali ini.
** Semua masa dalam waktu Malaysia dan yang sewaktu dengannya GMT +8
Jika anda masih mencari sebuah forex broker yang diyakini dan kukuh, saya cadangkan anda mencuba Broker FXCM, sebuah broker regulated bertaraf dunia yang mempunyai reputasi tinggi. Info lanjut klik banner di bawah :


GBP/USD Catat Penurunan Pada Sesi Eropah Setelah Capai Paras Tertinggi 7 Bulan

Pergerakan harga pada carta pasangan matawang GBP/USD dilihat berjaya mengekalkan corak kenaikan harga sepanjang minggu dengan catatan paras ketinggian harian terbaru setiap hari.
Ini adalah didorong pengukuhan Pound Sterling dengan tinjauan undian pilihan raya kekal didahului oleh Parti Konservatif kerajaan pimpinan Perdana Menteri UK Boris Johnson yang diramalkan akan memenangi majoriti undian.
Selain itu juga, pengukuhan harga turut disokong oleh faktor penyusutan dagangan dolar USD pada minggu ini dengan ketidaktentuan sentimen rundingan dagang AS-China yang meningkatkan kebimbangan para pelabur.
Secara teknikal, kenaikan harga pada carta GBP/USD setakat minggu ini sahaja mencatatkan 270 pips kenaikan ke paras tertinggi 7 bulan, sejak dagangan awal Mei lalu.
Setelah mencapai paras tertinggi semalam melepasi paras 1.31600 harga bergerak perlahan dan mendatar sehingga bersambung pada sesi pasaran Asia hari ini.
Namun, memasuki sesi pasaran Eropah, harga mula kembali menunjukkan penurunan dari paras ketinggian 1.31600 menguji zon RBS (resistance become support) sekitar 1.31200 dan juga garisan sokongan Moving Average 50 (MA50).
 Pasaran kini menantikan laporan data pekerjaan NFP Amerika Syarikat yang bakal memberi impak besar terhadap pergerakan dolar USD pada sesi New York malam ini.
Jika harga berjaya membuat penurunan lebih rendah, jangkaan destinasi tumpuan terdekat harga akan menuju paras 1.30000 sebelum menguji zon RBS pada 1.29800.
Harga juga akan menguji garisan trendline harga pada zon tersebut dan jika harga berjaya tembusi ke paras lebih rendah, pelabur bakal menjangkakan isyarat perubahan trend harga akan berlaku pada carta GBP/USD.
Sebaliknya jika harga kembali mengekalkan momentum kenaikan minggu ini, harga bakal melepasi paras resistance pada 1.31600 sebelum mencatatkan paras ketinggian terbaru.
Kenaikan lebih tinggi bakal menuju ke paras 1.33000 yang merupakan zon resistance harga yang diuji ketika dagangan pada Mac yang lalu.
Lihat gambar carta pasangan matawang GBP/USD di bawah untuk rujukan analisis teknikal anda.


Sentimen Terkini Pasaran Forex Pada Awal Sesi Asia Hari Isnin

Keyakinan pelabur semakin meningkat pada Isnin berikutan ketegangan perdagangan yang semakin berkurangan antara AS-China dengan pasaran akan meneliti rundingan kedua-dua negara pada minggu ini.
Minggu lalu kita telah melihat bagaimana ketegangan geopolitik antara AS dan Turki telah menyebabkan Lira jatuh menjunam. Ia sekaligus telah mencetuskan kebimbangan terhadap negara baru membangun (emerging market) yang dapat dilihat dengan kejatuhan matawang.
Indeks US dollar yang mengukur kekuatan matawang greenback berbanding enam matawang yang lain setakat ini membuat kenaikan sebanyak 0.07% setakat pada pukul 9.39 pagi.
 Major pair seperti EUR/USD setakat ini membuat penurunan sebanyak 0.08%, di mana GBP/USD merekodkan kejatuhan 0.07%. USD/JPY pula hampir tidak berubah dengan hanya naik 0.03%, USD/CAD didagangkan meningkat 0.03%. USD/CHF pula jatuh 0.13%. Pair AUD/USD dan NZD/USD masing-masing merekodkan penurunan 0.18% setakat ini.
“Rundingan AS-China bukanlah melibatkan pegawai peringkat tertinggi dan ia dijangka tidak memberi kesan dalam masa yang singkat. Walaubagaimanapun, pasaran berharap ia akan membuka jalan kepada rundingan peringkat tertinggi,” demikian kata Yukio Ishizuki, strategist matawang di Daiwa Securities.
Dalam perkembangan lain, Lira Turki telah membuat pemulihan tiga hari berturut-turut pada Jumaat selepas jatuh menjunam berbanding US dollar. Isu yang menyebabkan serangan ekonomi oleh Amerika adalah tindakan Turki menahan Pastor Brunson yang dituduh terlibat dalam aktiviti keganasan.
Matawang Euro yang jatuh ke paras terendah 13-bulan yang lalu disebabkan krisis Turki adalah berikutan kebimbangan terhadap perbankan Eropah. Bank Pusat Eropah (ECB) bimbang dengan risiko yang dihadapi oleh bank yang memberi pinjaman kepada Turki.


Ini Pergerakan Pasaran Perlu Diketahui Trader Menjelang Hujung Minggu!

US dolar catat pergerakan yang perlahan pada hari Jumaat berikutan sentimen berisiko yang semakin pulih selepas laporan terkini melaporkan bahawa Presiden Amerika Syarikat (A.S), Joe Biden dan Perdana Menteri China telah berhubung untuk pertama kali dalam tempoh 7 bulan.
Dalam salah satu kenyataan daripada Rumah Putih bahawa Biden dan Xi telah melakukan perbincangan strategik yang menumpukan pada isu ekonomi, perubahan iklim dan penularan Covid-19. Indeks US mula kembali kukuh berbanding matawang utama kepada paras dagangan 92.5.
Matawang greenback telah jatuh dari paras tertinggi 9 bulan pada bulan lepas sebelum ini berikutan para pelabur menantikan lebih banyak petunjuk daripada the Fed mengenai ‘tapering’.
 Data inflasi A.S melonjak naik pada bulan Ogos dan membawa indikasi ia akan berterusan untuk suatu jangka masa. Disisi yang berbeza,ekonomi Kanada dilaporkan telah menambah 90,200 pekerjaan pada bulan Ogos dan kadar penangguran turun kepada 7.1% yang merupakan bacaan terendah sejak penularan pandemik.
Data pekerjaan yang dicatat pada bulan Ogos dijangka akan catat kenaikan 100,000 dan kadar pengangguran turun menjadi 7.3% pada bulan Ogos.
Matawang dolar Kanada catat pengukuhan berbanding US dolar susulan laporan pekerjaan yang positif dikeluarkan. Matawang komoditi Australia dan New Zealand terus mengekalkan momentum pengukuhan berbanding US dolar.


Pandangan Kalendar Ekonomi Sepanjang Minggu Hadapan (19-23 Disember)

Lonjakan US dolar yang berlaku minggu ini dapat dilihat dengan jelas berbanding matawang Euro dan Yen berikutan kenaikan kadar oleh The Fed dan komen Yellen yang agak hawkish. Minggu hadapan dijangka akan dicorakkan oleh penetapan kadar oleh Jepun, data GDP New Zealand, Canada dan US, US durable good dan harga pengguna Kanada. Ini antara laporan data yang akan dikeluarkan sebelum perayaan Krismas.
Pasaran akan lebih menumpukan kepada penetapan kadar oleh Bank of Japan. Pendapat daripada 15 orang pakar ekonomi menunjukkan BoJ akan mengekalkan kadar faedah di paras negatif 0.1 peratus, serta mengekalkan sasaran hasil bon kerajaan. Sasaran inflasi sebanyak 2 peratus dijangka akan mengambil masa yang lama untuk dicapai berikutan kelemahan Yen dan harga saham yang semakin melonjak.
Tanpa membuang masa lagi mari kita lihat ulasan kalendar ekonomi minggu hadapan.

Indeks komposit (German Ifo Business Climate): Isnin 5 petang

Data ini hampir tidak berubah (110.4) pada November yang menunjukkan syarikat-syarikat German yang masih utuh berikutan kemenangan Trump. Sentimen dalam syarikat pembuatan sedikt suram berikutan jangkaan eksport yang kurang baik. Data ini dijangka akan meningkat ke paras 110.7

Penetapan kadar Jepun: Selasa

Bank of Japan (Bank pusat Jepun) mengekalkan polisi monetarinya pada mesyuarat November lepas. BoJ mengatakan mereka akan membiarkan polisi tidah berubah melainkan ada kejutan ekonomi negatif yang besar mengganggu pemulihan ekonomi Jepun. Pihak BoJ juga mengutarakan kebimbangan risiko yang akan terus melemahkan harga di Jepun. Gabenor Kuroda juga mengatakan mereka perlu lebih masa untuk melawan deflasi dan menjangka akan mencapai sasaran inflasi pada 2018.

Inventori minyak EIA: Rabu 11.30 malam

EIA atau Pengurusan Informasi Tenaga melaporkan inventori minyak mentah yang jatuh sebanyak 2.6 juta tong pada minggu berakhir 9 Disember berbanding 2.4 juta penyusutan pada minggu lepas. Jumlah inventori setakat ini ialah 483.2 juta tong. Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir. Minyak mentah US yang diimport pada masa ini berada dalam purata 7.4 juta tong sehari yang menyusut 943,000 tong dari minggu sebelum.

KDNK (GDP) New Zealand: Khamis, 5.45 pagi

Kdnk atau pertumbuhan ekonomi New Zealand meningkat sebanyak 0.9% pada suku kedua sedikit kurang dari jangkaan iaitu 1.1%. Eksport dan permintaan domestik terus meningkat. Eksport meningkat sebanyak 4% dan perbelanjaan isirumah meningkat 3.6%. Penganalisis menjangkakan pertumbuhan 0.8% pada suku ketiga.

Data tempahan US Durable goods (barangan seperti mesin):  Khamis 9.30 malam

Tempahan bagi produk yang boleh bertahan lama meningkat sebanyak 4.8% pada Oktober yang disebabkan oleh peningkatan permintaan pesawat komersial. Bacaan ini melebihi jangkaan 3.3%. Jika dikira tanpa mengambil kira pesawat dan industri automotif, tempahan bagi durable goods hanya meningkat 1% pada Oktober yang juga merupakan satu kenaikan yang kukuh. Penganalisis menjangkakan tempahan meningkat sebanyak 0.2% kali ini.

Data KDNK (GDP) US: Khamis 9.30 malam

Bacaan pertumbuhan ekonomi US bagi suku kedua agak mengejutkan dengan peningkatan sebanyak 1.4% berbanding jangkaan 1.3% dan 1.1% pada suku pertama. Eksport yang melebihi import dan pelaburan dalm sektor perniagaan meningkat memberikan isyarat yang baik kepada ekonomi US. Perbelanjaan pengguna merekodkan peningkatan sebanyak 4.3%. Tetapi syarikat-syarikat dilihat terus mengurangkan inventori yang berjumlah $50.2 bilion. Jangkaan pertumbuhan ekonomi US bagi suku ketiga ialah 3.3%.

Data pengangguran Jobless claims US: Khamis 9.30 malam

Jabatan Buruh US melaporkan 254,000 laporan pengangguran (Jobless claims) dicatatkan bagi minggu berakhir pada 10 Disember yang menunjukkan pengurangan sebanyak 4,000 berbanding minggu sebelum itu yang mencatatkan jumlah 258,000. Data yang dikeluarkan ini lebih rendah dari jangkaan penganalisis sebanyak 255,000. Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims. Jangkaan bagi minggu ini adalah 255,000.

Data KDNK (GDP) Kanada: Jumaat 9.30 malam

Data KDNK Kanada yang dikeluarkan sebelum ini menunjukkan peningkatan sebanyak 0.3% pada September yang merupakan pertumbuhan positif selama empat bulan berturut-turut. Kenaikan ini lebih tinggi daripada jangkaan penganalisis sebanyak 0.1% dan pertumbuhan tahunan meningkat ke paras 1.9%. Industri pengeluaran barangan merekodkan kenaikan 1.1% pada September walaupun peningkatan keseluruhan berada di paras 1.4%. Dalam industri minyak dan gas sebanyak 2.7% peningkatan dicatatkan dan menyumbangkan pertumbuhan 3.6% dalam bacaan tahunan yang mana sektor tenaga merekodkan peningkatan sebanyak 6.5%. Jangkaan kali ini ialah peningkatan sebanyak 0.1%.
Akhir sekali semoga profit kepada anda semua.


Apakah Sudut Pandangan News NFP bagi Trader Yang Mempunyai Ilmu Fundamental? Baca Ini.

Jangkaan NFP malam ini, US Dollar kuat atau lemah? Nak buy atau nak sell? Ini saya nak berkongsi sedikit untuk semua pembaca Moshed.com. Sila baca sehingga habis.
Hari Jumaat pertama setiap bulan, akan berlangsung news NFP, news yang ditunggu-tunggu oleh ramai trader. Ada yang tak sabar, ada yang takut dan stay away, ada yang excited tunggu.
Selepas sahaja news release, akan ada yang bersorak, ada yang bersedih dan berduka. Ada yang menyesal. Macam-macam perasaan ada.
Bagi yang tidak mempunyai ILMU ANALISIS FUNDAMENTAL, setiap kali News NFP release, akan mula berteka teki, memperjudikan nasib.
1) Ada yang hentam masuk buy atau sell, full margin 2 minit sebelum news release.
2) Ada yang memperjudikan nasib, letakkan PO, Buy Stop dan Sell Stop. Diorang cakap ia ibarat pukat. Ada hari kena, ada hari tak kena.
3) Ada yang stay away, sebab cakap, “mengarutlah news NFP ni!” Nanti takut akaun aku MC pulak. News tu lajuu tuu.
4) Ada juga yang baling dadu, dengan harapan kalau dapat untung banyak, raya awal la tahun ni!
5) Ada yang masuk berdasarkan teknikal sahaja, dan akhirnya breakout menjadi fakeout. Tak valid. Pergerakkan pair tu langgar sahaja apa jua garisan dan garisan teknikal.
Berbeza bagi yang MEMPUNYAI ILMU FUNDAMENTAL. Ilmu fundamental ini mereka blend dengan strategi trading yang ada untuk dapatkan lagi ketepatan analisis pasaran.
1) Data pekerjaan diperhatikan. Apakah ada improvement data dari sebelum ini. Kalau ada dari segi data apa?
2) Perhatian juga diberikan kepada data gaji adakah ia akan memberikan kesan kepada inflasi.
3) Menganalisis apakah data NFP kali ini menentukan tindakan dasar polisi monetari The Fed pada bulan hadapan.
4) Dan apakah kesan kepada US Dollar pada jangka masa panjang. Projection apakah perlu diambil untuk trading kali ini untuk buy atau sell US Dollar.
5) Apakah kaitan dengan indeks keyakinan kenaikan rate pada bulan hadapan, trader panic ataupun semakin yakin?
6) Selepas sahaja data release, tahu bagaimana nak “blend” teknikal dan fundamental untuk plan trading pada minggu hadapan.
 HURAIAN :
Inilah kesan kepada trader yang mempunyai ILMU FUNDAMENTAL ataupun tidak.
Anda boleh nampak perbezaan sudut pandangan bagi yang berilmu ataupun trading ini hanya tempat memperjudikan nasib.
Anda nak pilih yang mana? Nak jadi seorang yang berilmu, ataupun terus memperjudikan nasib tanpa mengetahui “apakah sebenarnya yang anda sedang trade itu”..
Bagaimana jika dengan hanya anda belanjakan RM90 sahaja, untuk berubah menjadi seorang trader yang lebih professional?
Adakah anda sanggup?
Anda ada DUA PILIHAN sekarang!
Pilihan Pertama :
Abaikan artikel ini, dan anda percaya apa yang anda nak percaya. Anda kembali runsing apabila setiap kali News NFP tiba. Anda kembali pening apabila setiap kali Trump buat ucapan. Setiap kali ada pilihan raya besar, akaun anda akan MC/Stop Out. Anda hanya trade berdasarkan hentam kromo dan ikut rakan-rakan trade. Anda akan give up selepas beberapa tahun trade kerana tidak berjaya menjadi seorang konsisten trader.
Pilihan Kedua :
Anda KLIK SINI dan dapatkan Buku Analisis Fundamental untuk Forex Trader, saya akan tunjukkan sejauh manakah ilmu fundamental ini dapat membantu anda dalam karier trading anda.
Apakah kesinambungan data-data pekerjaan ini terhadap news NFP. Anda akan trade seperti mempunyai deria ke-enam, sudut pandangan yang lain apabila setiap kali news-news besar seperti ini keluar.
Anda akan dapat tahu setiap kali nak buat jangkaan NPF, nak buy atau sell. Anda akan menjadi seorang trader yang lebih professional selepas mempunyai ilmu fundamental ini.
“I will show you how deep the rabbit hole goes”
Anda pilih yang mana? Pilihan pertama atau kedua? Tepuk dada, renung diri anda dalam karier forex trading ini. Terpulang.
Buat keputusan sekarang, klik sini segera > PILIHAN KEDUA – KLIK SINI


EUR/AUD Telah Breakout Paras Support 1.59000 Mencari Paras Terendah Terbaru

Matawang Euro dilihat cuba untuk membuat kenaikan pada dagangan semalam selepas data tinjauan keyakinan perniagaan di Jerman mencatatkan bacaan yang kukuh berbanding jangkaan pasaran.
Namun pasaran masih melihat dagangan Euro sebagai berisiko berdasarkan faktor fundamental yang dovish dari bank pusat Eropah. Selepas kadar faedah dikekalkan, bank pusat telah mengumumkan pula pelancaran kempen pinjaman jangka masa panjang pada September tahun ini.
Pada jam 3 petang tadi, data keyakinan pengguna tinjauan GfK mencatatkan angka bacaan yang menurun dan menambahkan lagi tekanan terhadap dagangan Euro pada sesi pasaran Eropah hari ini.
Berbanding dagangan dolar AUD yang positif, pergerakan harga pada chart pasangan matawang EUR/AUD terus ditekan ke paras lebih rendah ekoran tekanan terhadap Euro.
Aussie kekal positif disokong oleh faktor sentimen pasaran semasa serta ekonomi di China yang kian beransur pulih.
Dilihat pergerakan harga pada EUR/AUD hari ini, harga yang menguji paras support 1.59000 telah pun berjaya breakout paras tersebut sebelum harga turun lebih rendah sehingga ke paras support 1.5874 (MagicS1) pada indicator Moshed Magic Line hari ini.
 Jangkaan penurunan lebih rendah harga bakal menuju ke paras tumpuan sekitar 1.58100 iaitu paras support yang diuji harga pada dagangan Februari lalu. Sedikit lagi penurunan yang berjaya diteruskan akan ke paras support 1.5786 (MagicS3) pula.
Namun, jika harga kembali membuat lonjakan semula, paras 1.59000 harus dilepasi kembali sebelum harga berkemungkinan menuju ke paras tumpuan pada 1.60000 berhampiran paras resistance 1.6016 (MagicR2) pada indicator Moshed Magic Line.
Lihat gambar chart pasangan matawang EUR/AUD di bawah untuk rujukan teknikal analisis anda. Perhatikan juga paras support dan resistance pada indicator Moshed Magic Line untuk membantu anda menentukan paras terbaik bagi posisi dagangan anda.

Paras support: 1.5874, 1.5840, 1.5786.
Paras resistance: 1.5962, 1.6016, 1.6050.


Ucapan Jerome Powell Bakal Beri Impak Besar Terhadap Pasaran

Setakat sesi pasaran Eropah hari ini, dagangan dolar Euro mencatatkan penurunan sementara dolar Amerika Syarikat kekal stabil menjelang ucapan Pengerusi Federal Reserve Jerome Powell pada malam ini di Jackson Hole, Wyomin dengan persoalan sama ada bank pusat akan terus menurunkan kadar faedah atau sebaliknya.
Pasaran matawang untuk beberapa bulan ini dipandu oleh perubahan dalam penetapan bank pusat global ke arah pelonggaran polisi berikutan pertumbuhan ekonomi yang perlahan dan kebimbangan terhadap ketegangan perang dagang.
Jangkaan untuk Fed menurunkan kadar faedah untuk mesyuarat September masih lagi tinggi namun pasaran dilihat akan memberi reaksi terhadap komen Powell sama ada menepati jangkaan dovish ataupun tidak.
Seperti keputusan mesyuarat polisi terbaru, Fed telah menurunkan kadar faedah tetapi Powell menjelaskan bahawa tindakan penurunan kadar tersebut bulan sebagai permulaan ke arah penurunan kadar seterusnya yang lebih besar.
 Keputusan bank pusat tersebut juga telah mengundang kemarahan Presiden AS Donald Trump yang mengkritik penetapan polisi oleh Fed tidak membantu menyokong kestabilan ekonomi Amerika Syarikat dan juga nilai matawang USD.
Jika sebarang komen dilihat bakal menggugat sentimen pasaran, matawang safe-haven Yen dan Swiss franc dijangka akan kembali mengukuh semula ekoran permintaan terhadap aset lebih selamat akan menjadi tarikan pelabur.
Matawang komoditi dolar Australia masih kekal bergerak lemah dalam pasaran dan begitu juga dolar Kanada yang digerakkan oleh sentimen pasaran minyak mentah yang agak tidak menentu.
Sementara dagangan dolar New Zealand sejak sesi Asia hari ini mencatatkan sedikit pengukuhan dengan data jualan runcit yang positif. Selain itu, bank pusat New Zealand juga menyatakan kadar faedah terkini adalah bersesuaian untuk kestabilan ekonomi buat masa ini. Hal ini telah mengurangkan jangkaan terhadap penurunan kadar lebih rendah untuk mesyuarat polisi monetari yang seterusnya.
Kekal berwaspada terhadap pergerakan pasaran yang dijangka terkesan dengan impak besar oleh kenyataan Jerome Powell pada malam ini. Pelabur menantikan petunjuk penting terhadap hala tuju polisi monetari Fed yang turut mempengaruhi pergerakan matawang dolar USD pada minggu berikutnya.


Sentimen Terkini Pasaran Pada Akhir Sesi Dagangan Minggu Ini

Matawang Euro bergerak di sekitar paras terendah satu minggu yang lalu berbandings US dollar pada Jumaat selepas Suruhanjaya Eropah mengkritik bajet kerajaan Itali sekaligus menimbulkan kebimbangan politik di Eropah.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.06% setakat pada pukul 10.24 pagi.
Major pair seperti EUR/USD setakat ini membuat kenaikan 0.03%, di mana GBP/USD didagang meningkat 0.03%. USD/JPY pula naik 0.15%, dengan USD/CAD didagang 0.12% lebih rendah. USD/CHF pula didagang meningkat 0.13%. Pair AUD/USD dan NZD/USD masing-masing mencatat kenaikan 0.03 dan 0.12% setakat ini.
Kritikan Suruhanjaya Eropah dalam surat kepada Menteri Ekonomi Itali, Govannti Tria berbunyi: perancangan perbelanjaan itu terlalu tinggi, struktur defisit kesan kitaran-perniagaan akan meningkat, bukannya jatuh dan hutang awam Itali tidak akan berkurang mengikut peraturan Kesatuan Eropah.
 Hal ini telah menimbulkan kebimbangan kepada ketegangan politik antara pihak kepimpinan tertinggi EU dengan Itali, yang telah menyebabkan kejatuhan matawang Euro pada Khamis.
“Kejatuhan Euro disebabkan ketegangan politik di Zon-Eropah,” demikian kata Sim Moh Siong strategist matawang di Bank of Singapore.
Dalam masa yang sama, pedagang melihat Sterling juga tertekan dengan perhimpunan EU-UK gagal mencapai kata putus dalam isu Brexit.
Perdana Menteri Theresa May pada Khamis berkata cadangan EU terhadap sempadan Ireland tidak dapat diterima.


EUR/USD Mulakan Dagangan Dengan Penurunan, Paras 1.19000 Jadi Tumpuan

US dolar mula pamerkan pengukuhan di sesi Asia pada Isnin untuk permulaan yang baik pada dagangan awal minggu ini.
Pengukuhan tersebut dilihat didorong oleh peningkatan kes pandemik Eropah dan Amerika Syarikat (AS) serta perkembangan perlahan rangsangan ekonomi di AS yang membuatkan pelabur kembali berjaga-jaga.
Pada penghujung minggu lalu, dapat dilihat US dolar menutup dagangan dengan prestasi lemah berbanding mata wang utama yang lain berikutan faktor-faktor yang memberi kesan penyusutan terhadap US dolar.
Pada carta harga bagi pasangan mata wang EUR/USD pada Jumaat lalu, harga yang menguji zon RBS (resistance become support) pada 1.18000 gagal menembusinya sebelum kembali melonjak semula untuk menutup dagangan minggu lalu di paras lebih tinggi semula.
Kenaikan harga tersebut yang melepasi paras halangan Moving Average 50 (MA50) pada rangka masa 1 jam pergerakan harga walau bagaimanapun tidak berjaya mencapai paras tertinggi mingguan yang dicapai pada Rabu lalu sekitar 1.18800.
Penurunan harga pada sesi Asia pagi ini dilihat masih berada di atas paras sokongan MA50 dengan pergerakan harga masih perlahan.
Jika harga kembali membuat kenaikan semula, paras ketinggian minggu lalu serta zon resistance 1.19000 akan menjadi tumpuan utama harga.
 Kenaikan lebih tinggi melepasi zon resistance tersebut bakal mencatatkan paras tertinggi terbaru 7 minggu pada carta EUR/USD.
Namun, mata wang Euro yang masih terkesan dengan risiko pemulihan ekonomi di Eropah ekoran peningkatan kes jangkitan virus bakal menekan harga ke paras lebih rendah.
Sekiranya harga kekal meneruskan penurunan sehingga sesi-sesi berikutnya dengan pengukuhan berterusan US dolar, zon RBS 1.18000 akan kembali diuji.
Harga yang berjaya tembusi zon tersebut akan menuju ke paras-paras tumpuan sebelum ini sekitar 1.17200 serta support 1.16900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Ekonomi Jerman ZEW Meningkat Diluar Jangkaan

Perkembangan sentimen ekonomi Jerman melebihi paras jangkaan dalam bulan September menyebabkan para pelabur semakin optimis terhadap ekonomi Eropah.
Menurut kajian yang dijalankan oleh Pusat Penyelidik ZEW, sentimen ekonomi Jerman yang dibuat berdasarkan kajian sekitar 350 penganalisis dan pelabur dari Jerman meningkat dari 10.0 bacaan bulan Ogos kepada 17.0. Peningkatan ini melebihi jangkaan para penganalisis yang hanya menjangkakan indeks ini meningkat pada paras 12.0 pada bulan September.
 Hal yang sama juga berlaku dalam Indeks Current Conditons Jerman, meningkat kepada 87.9 bulan ini dibandingkan pada bulan lepas 86.7, dengan jangkaan awal adalah jatuh kepada paras 86.6. Indeks sentimen ekonomi eropah juga meningkat kepada 31.7 dibandingkan dengan bulan 8 iaitu 29.3.
Peningkatan indeks telah memberi kesan kepada pasaran matawang Euro. Selepas laporan dikeluaran, matawang Euro sedikit mengukuh, dengan EUR/USD naik ke paras 1.1985, manakala bagi tukaran EUR/GBP naik kepada 0.8889 berbanding sebelumnya 0.8884.


Pergerakan Semasa Pasaran Forex Setakat Pada London Open

US dolar secara perlahan mula pulih pada sesi dagangan Asia pada hari Rabu di mana matawang safe-haven Yen menyusut berbanding US dolar oleh kerana kebimbangan terhadap perang perdagangan yang semakin reda.
Dalam masa yang sama, perkembangan di Semenanjung Korea dan percubaan untuk menamatkan skandal politik di Jepun adalah perkembangan yang baik sekaligus memulihkan sentimen pasaran.
Indeks US dolar mengukuh berbanding enam matawang utama yang lain sebanyak 0.08% kepada paras harga 89.04 setakat pada pukul 4.13 petang.
Pada pembukaan pasaran Eropah, EUR/USD setakat ini hampir tidak berubah yang hanya susut 0.02%. GBP/USD pula naik 0.09% meneruskan kenaikan dari paras terendah Selasa.
 Tariff yang dikenakan oleh Pentadbiran Trump ke atas China telah mencetuskan kebimbangan global terhadap perang perdagangan tetapi US dolar mula pulih berikutan harapan terhadap rundingan dua kuasa besar ekonomi dunia itu.
Pasaran ketika ini sedang menantikan data pertumbuhan ekonomi (KDNK) Amerika Syarikat suku keempat yang akan dikeluarkan pada pukul 8.30 malam pada Khamis.
Pair USD/JPY setakat ini naik sebanyak 0.22% kepada paras harga 105.57. Pair ini membuat kenaikan dari paras harga 104 berikutan keadaan geopolitik di Korea Utara yang semakin baik.
Laporan menyatakan Perdana Menteri Jepun, Shinzo Abe sedang bersiap sedia untuk mengadakan pertemuan dengan Presiden Trump pada bulan April. Pertemuan ini adalah untuk mengadakan perbincangan dan mengembangkan strategi menjelang pertemuan antara pemimpin Korea Utara dan A.S.
Pair AUD/USD merosot sebanyak 0.25% kepada paras harga 0.7663 setakat pada pukul 4.25 petang.


Ini Pergerakan USD Menjelang Terbitan Data Pekerjaan NFP AS!

Sesi dagangan Eropah menyaksikan US dolar diniagakan sedikit meningkat ketika tumpuan pelabur disasarkan kepada pengeluaran laporan pekerjaan Amerika Syarikat pada sesi New York.
Berbanding sekumpulan mata wang utama, indeks dolar yang mengukur kekuatan dolar greenback didagangkan pada sekitar harga 105.95.
Pelabur dilihat berhati-hati menjelang data penting NFP yang dijangkakan mencatat kemerosotan dalam pertambahan pekerjaan pada bulan Julai dengan kadar pengangguran kekal pada 3.6%.
 Meneliti pergerakan mata wang Eropah, pound didagangkan mendatar susulan keputusan mesyuarat polisi Bank of England (BOE) yang telah meningkatkan kadar faedah sebanyak 50 mata asas pada Khamis.
Bagaimanapun, dalam unjuran yang disemak semula BOE menjangkakan ekonomi UK akan memasuki kemelesetan pada suku terakhir tahun ini menyebabkan pound gagal meningkat lebih jauh.
Di sisi lain, dolar Aussie sedikit menyusut pada sesi Eropah susulan laporan yang mengatakan China mengenakan sekatan ke atas Speaker Dewan AS Nancy Pelosi atas lawatannya ke Taiwan.
Ini secara tidak langsung menimbulkan kebimbangan pasaran bahawa AS mungkin akan melupakan hasratnya untuk membatalkan sekatan import China yang dikenakan ketika era Trump berikutan tindakan terbaru Beijing yang dilihat akan memperbaharui ketegangan kedua-dua ekonomi gergasi dunia itu.


Analisis Teknikal USD/CAD – Timeframe H1 – 9/10/2018

Pergerakan harga pada pasangan matawang USD/CAD semalam dilihat masih konsisten membuat kenaikan dimana harga yang didagangkan lebih tinggi dari paras Magic Pivot pada awal sesi pasaran Asia semalam terus membuat kenaikan sehingga melepasi paras resistance MagicR2 pada indicator Moshed Magic Line. Namun harga dilihat kembali membuat penurunan sehingga ke paras resistance MagicR2 pada sesi pasaran New York sebelum menutup harga di paras sekitarnya.
Pada sesi pasaran Asia hari ini, harga dilihat membuat sedikit kenaikan dan menguji paras Magic Pivot 1.2968 beberapa kali di mana harga semasa masih didagangkan di sekitar paras tersebut setakat jam 2.58 petang. Jika harga membuat penurunan ke paras lebih rendah, paras awal yang dilihat akan dituju harga adalah pada support 1.2925 (MagicS1) sebelum harga menguji paras support 1.29000 yang menjadi paras tumpuan harga sebelum ini. Paras support 1.2892 (MagicS2) dilihat berada lebih rendah dari paras tersebut dan jika harga berjaya melepasi kedua-dua paras ini, jangkaan harga akan membuat penurunan sehingga ke paras 1.2850 (MagicS3).
 Namun, jika harga berjaya membuat kenaikan, harga perlu menguji terlebih dahulu paras resistance 1.3001 (MagicR1) sebelum membuat Higher High yang baru. Sekiranya harga berjaya breakout paras tersebut, jangkaan paras ketinggian baru yang akan dicapai harga adalah pada paras resistance 1.3043 (MagicR2). Seterusnya, jika harga masih meneruskan kenaikan yang dibuat, harga bakal menguji paras resistance 1.3077 (MagicR3) yang dilihat berada pada zon ketinggian harga yang dicapai pada akhir September lalu.
Pantau perkembangan isu-isu berkaitan yang memberi kesan terhadap nilai matawang dollar CAD seperti perjanjian USMCA dan juga pasaran minyak mentah global. Tentukan paras-paras terbaik pada chart USD/CAD dengan menggunakan indicator Moshed Magic Line sebagai rujukan harian anda.

Paras support: 1.2925, 1.2892, 1.2850.
Paras resistance: 1.3001, 1.3043, 1.3077.


Amerika Syarikat Tampil Dengan Pendakwaan Baru Ke Atas Huawei!

Kerajaan Amerika Syarikat mengenakan tuduhan baru ke atas syarikat telekomunikasi gergasi China, dengan dakwaan bahawa Huawei Technologies Co terlibat dalam konspirasi penipuan dan mencuri rahsia perdagangan.
Dalam pendakwaan baru yang dikeluarkan oleh pendakwa raya di Brooklyn, Huawei telah dituduh bersekongkol untuk mencuri rahsia perdagangan daripada enam syarikat teknologi Amerika Syarikat.
Malah, pendakwa raya juga berkata Huawei menawarkan bonus kepada kakitangan yang berjaya memperoleh ‘maklumat sulit’ daripada pesaingnya.
Huawei turut didakwa melanggar sekatan oleh A.S, Eropah dan Persatuan Bangsa-Bangsa Bersatu (PBB) dengan terlibat dalam penghantaran barangan dan perkhidmatannya ke Iran dan Korea Utara.
 Jabatan Kehakiman A.S memberitahu dokumen dalaman menunjukkan bahawa syarikat itu menggunakan kod-kod tertentu sebagai nama samaran dalam menjalankan kegiatan haram tersebut, di mana kod ‘A2’ merujuk kepada Iran manakala ‘A9’ pula untuk Korea Utara.
Selain itu, Huawei dikatakan telah membantu Iran untuk mengesan penunjuk perasaan semasa demonstrasi anti-kerajaan pada tahun 2009 di Tehran dengan memasang peralatan pengawasan.
Sementara itu, dalam laporan berasingan, Jabatan Perdagangan A.S melanjutkan tempoh dagangan sementara yang membenarkan Huawei melakukan urusniaga dengan syarikat A.S selama 45 hari lagi.
Sebelum ini, A.S telah menekan rakan dagangnya yang lain di seluruh dunia untuk menghalang penggunaan teknologi Huawei daripada rangkaian telekomunikasi mereka.
Walau bagaimanapun, UK tetap menerima penggunaan teknologi Huawei dalam pembinaan rangkaian 5G negara itu meskipun berdepan tekanan daripada A.S dan bakal mengancam hubungannya dengan Presiden Donald Trump.


Eh, USD Dah Tak Power?

US dolar kembali berundur dari paras ketinggian 20 tahun berbanding pesaing utamanya pada Selasa yang berkemungkinan disebabkan oleh aktiviti pengambilan untung oleh pelabur menjelang akhir dagangan bulan Ogos.
Selain itu, pelabur juga mungkin mula berwaspada menjelang terbitan data tumpuan utama minggu ini iaitu laporan pekerjaan NFP Amerika Syarikat.
Meskipun begitu, pendirian hawkish Pengerusi Federal Reserve (Fed) Jerome Powell masih lagi menyokong raja mata wang itu untuk kekal tinggi.
Berbanding kebanyakan mata wang utama, indeks dolar yang mengukur kekuatan dolar greenback didagangkan menyusut pada 108.65 pada awal sesi Asia.
Susulan kenyataan Powell di simposium Jackson Hole minggu lalu, jangkaan kenaikan kadar faedah sebanyak 75 mata asas kini meningkat melebihi 70% mengikut alat CME FedWatch.
 Sementara Bank Pusat Eropah (ECB) pula diramalkan akan membuat kenaikan yang sama dengan kemungkinan lebih tinggi 67%, meningkat daripada 48% pada hari Jumaat.
Pegawai-pegawai ECB juga memberi petunjuk untuk melaksanakan peningkatan dalam kadar faedah yang lebih besar pada mesyuarat September akan datang walaupun ia kini berisiko berdepan ancaman kemelesetan di Eropah.
Hal ini kembali menyokong mata wang euro untuk meningkat pada 1.0000 selain turut mencuri peluang daripada penyusutan yang dicatatkan US dolar, dengan tumpuan pelabur kini terarah kepada penerbitan data bacaan awal inflasi Jerman untuk bulan Ogos.
Buat pelabur dolar greenback pula, perhatian akan diberikan kepada pengeluaran data pembukaan pekerjaan JOLTS dan keyakinan pengguna AS pada sesi New York.
Dalam pada itu, mata wang pound diniagakan sedikit meningkat, namun kekal lemah di paras terendah sejak Mac 2020 dengan jangkaan ia terus suram berikutan ketiadaan data-data utama dari Eropah.


Matawang Eropah Tidak Berdaya, USD Makin Kuat!

Pengukuhan US dolar menekan kebanyakan mata wang utama lebih rendah pada sesi Eropah susulan data inflasi Amerika Syarikat yang kukuh meningkatkan keyakinan untuk kenaikan kadar faedah pada minggu depan.
US dolar meningkat ke paras tertinggi lima tahun berbanding yen, melanjutkan kenaikan 1.5% yang telah dicatatkan pada minggu ini.
Kedua-dua mesyuarat polisi Bank Pusat Jepun (BOJ) dan Federal Reserve (Fed) akan diadakan pada minggu depan, tetapi bank pusat AS sudah hampir pasti akan menaikkan kadar faedahnya dari paras terendah.
Sementara BOJ pula kekal dengan pendirian dovish mereka meskipun menyatakan kebimbanga terhadap inflasi yang semakin tinggi, menyebabkan mata wang yen kekal suram.
 Selain itu, US dolar turut disokong oleh kewaspadaan pelabur berikutan pertemuan Menteri Luar Rusia dan Ukraine yang gagal mencapai kesepakatan dalam rundingan untuk gencatan senjata.
Kekuatan dolar greenback membenam mata wang euro lebih rendah walaupun keputusan mesyuarat polisi Bank Pusat Eropah (ECB) pada Khamis menyaksikan Presiden Christine Lagarde hawkish untuk menamatkan pelonggaran kuantitatifnya.
Dagangan pound juga susut, memperlihatkannya suram di paras terlemah sejak Disember 2020 setelah gagal memanfaatkan data pertumbuhan ekonomi UK yang lebih baik daripada jangkaan pada bulan Januari.
Di sisi lain, dolar Aussie dan kiwi didagangkan sedikit merosot di tengah sentimen pasaran yang suram ekoran ketiadaan kemajuan dalam rundingan Ukraine-Rusia. Sementara dolar loonie pula stabil menjelang penerbitan data pekerjaan Kanada pada sesi New York.


NZD/USD Cedera Parah Selepas Mesyuarat RBNZ!

Jadi tumpuan pada sesi Asia pagi ini (Rabu), mesyuarat polisi Reserve Bank of New Zealand (RBNZ) dilihat memberi impak ketara terhadap pergerakan dolar New Zealand sebentar tadi.
Pasaran menyaksikan kenaikan kadar faedah telah dilaksanakan sebanyak 25 mata asas ke paras 5.50% yang menepati ramalan, dengan isyarat kadar sudah mencapai di kemuncak.
Dengan kenaikan kadar yang lebih perlahan ini, bank pusat itu dilihat bersedia untuk menghentikan pengetatan dasarnya sebelum ini.
Walaupun inflasi masih kekal tinggi di paras 6.7%, namun RBNZ melihat inflasi akan berterusan menurun dengan tahap kadar faedah yang telah dicapai setakat ini.
Menilai pergerakan harga pada carta pasangan mata wang NZD/USD, corak penurunan jelas dipaparkan pada sesi Asia hari ini setelah harga mendatar sejak dagangan minggu lalu.
Pelabur telah bersedia lebih awal pada Selasa semalam ketika harga mula bergerak di bawah paras halangan Moving Average 50 (MA50) pada rangka masa 1 jam dicarta tersebut menandakan isyarat awal untuk pergerakan bearish buat harga.
Harga yang berlegar di sekitar 0.62500 di awal sesi Asia pagi tadi akhirnya menjunam setelah reaksi terhadap keputusan mesyuarat RBNZ tersebut.
 Penurunan harga telah memecah zon support pada 0.62000 dan sehingga menyambung dagangan di awal sesi Eropah, harga telah turun mencecah sekitar 0.61400.
Penurunan lebih rendah akan dijangkakan untuk menuju zon tumpuan yang berada pada 0.61000-0.60600.
Melepasi zon berikut akan mendorong harga catatkan paras terendah terbaru 6 bulan.
Namun sekiranya harga kembali membuat kenaikan semula, zon 0.62000 bakal diuji semula dan berpotensi menjadi rintangan terbaru buat harga.
Jika berjaya ditembusi, harga akan melanjutkan kenaikan lebih tinggi untuk menuju semula zon rintangan pada 0.63000.
Lihat gambar carta harga pasangan NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Akhirnya Harga Tembus Tembok, GBP/USD Catat Kenaikan Harian 150 Pips!

Setelah sabar menanti, pelabur Pound akhirnya berpuas hati menyaksikan lonjakan harga pada carta pasangan mata wang GBP/USD semalam selepas berjaya tembusi tembok kebal yang menghalang kenaikan harga sejak minggu lalu.
Ekoran ketidakstabilan pada mata wang US dolar yang masih dipengaruhi oleh ketidaktentuan sentimen perang, Pound berjaya manfaatkan peluang untuk mengukuh yang disokong oleh kenaikan kadar faedah oleh bank pusat England (BOE) minggu lalu.
Selepas beberapa hari menguji zon rintangan pada 1.32000 sehingga bersambung pada Isnin di pembukaan dagangan minggu ini, harga akhirnya berjaya melonjak tembusi zon tersebut dengan kenaikan harian dicatatkan semalam sekitar 150 pips!

Pergerakan harga lebih jelas untuk meneruskan trend bullish yang turut disokong oleh paras sokongan Moving Average 50 (MA50) pada rangka masa 1 jam selepas harga berada di atas paras tersebut sejak minggu lalu.
Menyambung dagangan pada sesi Asia pagi ini (Rabu), harga meneruskan kenaikan ke paras sekitar 1.33000 untuk menguji pula zon SBR (support become resistance) tersebut.
Jika Pound berjaya kekalkan dominasi ke atas kelemahan US dolar buat masa ini, pelabur bakal menyaksikan kenaikan lebih tinggi diteruskan melepasi paras 1.3300 seterusnya menuju pula ke paras sekitar 1.34000.
 Sebaliknya, jika situasi berubah dan US dolar berjaya mendapatkan rentak pengukuhan kembali, waspada untuk kejatuhan harga semula.
Penurunan awal dilihat akan kembali ke zon 1.32000 semula yang menjadi rintangan harga sebelum ini, membentuk zon RBS (resistance become support) yang baru.
Namun jika penurunan lebih rendah diteruskan, paras sokongan sekitar 1.31000 bakal diuji sebelum harga menuju semula ke zon support utama pada 1.30000.
Tumpuan akan terarah kepada laporan data sektor pembuatan dan perkhidmatan di UK dan Amerika Syarikat pada Khamis yang bakal mempengaruhi pergerakan Pound dan US dolar di penghujung minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ketuk-ketuk pasaran minggu ini

Pagi ini, ketika pasaran Asia dibuka, GBP dilihat melemah setelah berlakunya gap down sebanyak 250 pips. Untuk bacaan mengenai kekuatan matawang, baca artikel ini.
Semua ini berikutan keputusan rakyat British untuk keluar daripada Kesatuan Eropah pada jumaat lalu. Kemungkinan besar Pound akan disokong oleh Bank of England setelah Mark Carney mengeluarkan kenyataan telah menyediakan  £250 billion bagi membantu pasaran berjalan dengan baik untuk minggu-minggu akan datang.
Dalam kenyataanya lagi, segala langkah yang diperlukan akan diambil bagi memastikan kestabilan kewangan UK. Sementara itu, Central banks G7 juga bersedia untuk menyediakan liquidity tambahan kepada pasaran jika diperlukan.
EUR/USD juga mengalami tekanan akibat daripada Brexit ini. Manakala Swiss National Bank berkata mereka akan masuk campur dalam matawangan CHF.
JPY masih lagi mengukuh, Cuma dirisaukan adalah campur tangan Bank of Japan.
Minggu ini Presiden Federal Reserve, Janet Yellen akan berucap di European Central Bank di Portugal pada hari rabu, dan ini akan menjadi tumpuan pelabur-pelabur besar bagi mengetahui kesan menyeluruh Brexit terhadap ekonomi US dan mengenai rate hike.
Antara news penting minggu ini adalah :
Selasa

US akan mengeluarkan laporan terakhir perkembangan ekonomi untuk suku pertama pada sektor swasta mengenai consumer confidence
Ucapan Presiden ECB , Mario Draghi

Rabu

Janet Yellen akan berucap di konferens ECB di Portugal
Inventori minyak mentah

Khamis

UK akan mengeluarkan laporan akaun semasa
Canada akan mengeluarkan laporan perkembangan GDP bulanan
UK akan mengeluarkan data unemployment claim

Jumaat

Jepun akan mengeluarkan laporan perbelanjaan isirumah, inflasi & pembuatan, serta aktiviti sektor perkhidmatan
China akan mengeluarkan data rasmi manufacturing PMI dan Caixin manufacturing PMI
UK akan mengeluarkan data manufacturing PMI
US juga mengeluarkan data ISM manufacturing PMI

Sumber : Forex Factory


Pelabur Semakin Tidak Senang Duduk Menanti Kenaikan Kadar Oleh Fed

Harga emas mencatatkan kenaikan sederhana di Asia pada Rabu kerana pelabur dilihat semakin tidak senang duduk menanti perubahan kadar oleh Fed menjelang penghujung tahun ini.
Emas dan copper futures di Comex melonjak, manakala silver futures merosot 0.07%.
Semalam, harga emas menambah keuntungan setelah mencatat kerugian berganda akibat komen-komen agresif daripada pegawai-pegawai utama Fed yang menjangkakan kenaikan kadar sebelum penghujung tahun ini.
 Bagaimanapun, penurunan indeks keyakinan pengguna bagi bulan Oktober yang telah dilaporkan oleh Lembaga Persidangan agak mengejutkan pasaran.
Berita-berita seperti ini memberi tekanan kepada emas kerana pengukuhan US Dollar akan menurunkan nilai emas.
Adakah EUR/USD Terus ke Bawah Dalam Jangka Panjang? Ikuti Ucapan Draghi Ini!


Apa Dah Jadi Pada Euro, Buang Tabiat Ke?

Seperti dijangkakan secara meluas, Bank Pusat Eropah (ECB) sekali lagi mengambil langkah drastik dengan menaikkan kadar faedah sebanyak 75 mata asas pada mesyuarat polisi terbarunya.
Ini menjadikan kadar deposit semasa bank pusat itu berada pada 2.00%, tertinggi sejak tahun 2009 ketika usaha untuk memerangi inflasi diteruskan.
Walaupun peningkatan selanjutnya dalam kadar faedah terus dijangkakan, namun disebabkan ekonomi yang semakin lemah, kemungkinan untuk saiz kenaikan akan dibahaskan.
Euro yang sepatutnya semakin kukuh, malangnya mempamerkan penyusutan lebih rendah susulan kenyataan Presiden ECB, Christine Lagarde bahawa ECB meramalkan ekonomi akan perlahan dengan ketara pada tahun ini dan 2023.
 Sementara itu di Amerika Syarikat, pelabur telah dikejutkan dengan bacaan yang lebih baik daripada dijangkakan dalam data keluaran dalam negara kasar (KDNK).
Ekonomi AS berkembang sebanyak 2.6% pada suku ketiga, sekali gus melenyapkan kebimbangan terhadap kemelesetan di negara itu.
Rentetan daripada itu, US dolar kembali memaparkan peningkatan berbanding pesaing utamanya. Bagaimanapun, kenaikan yang dicatatkan dilihat sedikit terbatas pada sesi Asia.
Tumpuan kini beralih kepada terbitan data perbelanjaan pengguna peribadi (PCE) AS (ukuran inflasi utama Federal Reserve) pada sesi New York yang pastinya akan mendorong pergerak lebih besar USD.


Selepas The Fed dan BoJ, Bank of England Pula Bakal Bertindak Untuk Melindungi Kestabilan Pasaran!

Sentimen pasaran kembali memaparkan sedikit pemulihan disokong oleh kenyataan oleh beberapa bank pusat utama yang memberi petunjuk mengenai kemungkinan untuk melaksanakan langkah rangsangan bagi melindungi ekonomi yang terkesan akibat coronavirus.
Matawang pound kembali jatuh ke bawah paras 1.28 berbanding US dolar selepas Bank of England (BoE) menyatakan bahawa mereka bersedia untuk mengambil langkah yang diperlukan untuk melindungi kestabilan kewangan dan monetari.
Gabenor BoE Mark Carney pada minggu lalu, telah menyatakan kebimbangannya mengenai wabak coronavirus, namun memberitahu bahawa ia masih terlalu awal untuk menentukan kesannya kepada ekonomi UK.
US dolar kembali menyusut selepas diniagakan meningkat berbanding safe-haven yen pada sesi Asia, ditekan oleh laporan mengenai kematian kedua yang disahkan akibat jangkitan coronavirus di Amerika Syarikat.
 Federal Reserve AS pada Jumaat lalu telah memberi petunjuk mengenai kemungkinan pemotongan kadar faedah, di mana Pengerusi Fed, Jerome Powell berkata bank pusat akan mengambil tindakan yang bersesuaian untuk menyokong ekonomi.
Kenyataan ini kemudiannya disusuli oleh Bank of Japan (BOJ) yang juga menyatakan akan menyediakan liquidity yang mencukupi dan memastikan kestabilan dalam pasaran kewangan menerusi operasi pasaran dan pembelian aset yang sesuai.
Jangkaan mengenai pemotongan kadar faedah oleh beberapa bank pusat utama juga telah membantu meningkatkan selera pelabur ke atas matawang berisiko, seperti dolar Aussie dan kiwi.
Dolar Aussie terus memperlihatkan peningkatan sejak sesi Asia, meskipun data PMI Caixin menunjukkan kejatuhan ketara dalam aktiviti perkilangan di China pada Februari.
Mesyuarat polisi Reserve Bank of Australia (RBA) yang akan berlangsung pagi esok dijangka akan menyaksikan pemotongan kadar faedah oleh bank pusat.


BoC Semakin Tersepit – Pengetatan Dasar Monetari Dilanjutkan Dengan Kenaikan Kadar Sebanyak 0.5%!

Bank of Canada mengambil keputusan untuk meningkatkan kadar faedah penanda arasnya sebanyak 0.5 mata peratusan, meningkatkan kos pinjaman Kanada untuk kali keenam berturut-turut tahun ini sambil memberi amaran bahawa pertumbuhan ekonomi akan “terhenti” pada suku akan datang.
Ini menjadikan kadar faedah kepada 3.75 peratus buat kali pertama sejak awal 2008. Pasaran kewangan telah menjangkakan kenaikan kadar 0.75 mata peratusan yang lebih besar.
Bank pusat itu berkata bahawa kadar faedah mungkin perlu meningkat lebih tinggi untuk mengawal inflasi yang tinggi selama beberapa dekad. Namun dalam masa yang sama, BoC membuat kenyataan yang lebih dovish berbanding pengumuman sebelumnya, dengan menyatakan bahawa kos pinjaman yang lebih tinggi sudah menghimpit ekonomi. Ia berkata dalam ramalan ekonomi terkini bahawa terdapat kira-kira 50 peratus peluang kemelesetan berlaku di Kanada pada tahun hadapan.
“Kenaikan kadar masa depan akan dipengaruhi oleh penilaian terhadap agaimana dasar monetari yang lebih ketat berfungsi untuk memperlahankan permintaan, bagaimana cabaran bekalan diselesaikan, dan bagaimana jangkaan inflasi dan inflasi bertindak balas,” kata BoC dalam kenyataan terbaru.
Keputusan tersebut telah mengejutkan pasaran berikutan gabenor Bank of Canada, Tiff Macklem, jelas bersikap hawkish dalam komunikasinya menjelang pengumuman kadar dari BoC sehingga pemain pasaran dan pakar ekonomi sektor swasta menjangkakan kenaikan kadar yang lebih besar. Ramai beranggapan bank itu akan bergerak secara agresif untuk seiring dengan Rizab Persekutuan A.S. bagi mengelakkan kemerosotan dolar Kanada.
 Kadar yang lebih tinggi menjadikannya lebih mahal bagi isi rumah dan perniagaan untuk meminjam wang. Secara tidak langsung mengekang permintaan untuk barangan dan perkhidmatan dan memperlahankan kadar pertumbuhan harga pengguna.
Pasaran perumahan telah mengalami kemerosotan yang panjang, manakala perbelanjaan pengguna dan pelaburan perniagaan semakin lemah. Eksport Kanada juga semakin lemah apabila rakan dagangan utama berada di ambang kemelesetan.
Bank itu mengurangkan ramalannya untuk pertumbuhan ekonomi Kanada. Ia kini menjangkakan 0.9 peratus pertumbuhan KDNK setahun pada tahun hadapan, turun daripada anggaran sebelumnya sebanyak 1.8 peratus.
“Pertumbuhan KDNK kemudiannya diunjurkan perlahan menjadi 0 peratus dan 0.5 peratus hingga akhir 2022 dan separuh pertama 2023,” lapor BoC dalam Laporan Dasar Monetari suku tahunannya, yang diterbitkan pada hari ini.
Walaubagaimanapun, pegawai bank percaya masih terdapat “permintaan berlebihan yang besar dalam ekonomi Kanada,” yang paling jelas kelihatan dalam kekurangan buruh dan kenaikan harga perkhidmatan.


AUD/USD Susut 60 Pips Susulan Keputusan Mesyuarat Polisi RBA

Matawang dolar Australia tidak memberikan reaksi yang ketara terhadap keputusan mesyuarat polisi Reserve Bank of Australia (RBA) yang telah dijangkakan oleh pasaran.
Gabenor Philip Lowe meyampaikan kenyataan yang positif berkenaan pasaran kewangan dan juga harapan terhadap pemulihan ekonomi di Australia.
Namun dolar Aussie kemudiannya paparkan pergerakan yang lemah susulan pengumuman perintah berkurung diumumkan di bandar Melbourne dilanjutkan sehingga 6 minggu ekoran peningkatan kes jangkitan yang membimbangkan.
Awal dagangan sesi Eropah kembali menyaksikan pengukuhan semula US dolar untuk memulihkan kerugian yang dicatatkan sejak semalam susulan sentimen risk-on pasaran yang melemahkan dagangan matawang safe-haven.
Pada carta harga pasangan matawang AUD/USD, harga yang membuat kenaikan hampir menyentuh paras tumpuan 0.7000 di sesi Asia, penurunan kembali dipamerkan sehingga dagangan bersambung pada sesi Eropah sekitar 60 pips.
Harga yang telah turun melepasi paras sokongan Moving Average 50 (MA50) pada rangka masa 1 jam pergerakan harag di carta AUD/USD kembali memberi isyarat awal perubahan trend bearish.
 Penurunan harga bakal menuju semula ke zon RBS (resistance become support) sekitar 1.69100 sebelum meneruskan penurunan lebih rendah.
Jika sentimen pasaran berubah dan memberi tekanan terhadap dagangan Aussie, momentum penurunan akan mendorong harga mencecah ke paras support sehingga paras 0.68100.
Namun jika harga kembali membuat kenaikan semula, paras resistance pada 0.70000 akan diuji untuk harga menentukan pergerakan selanjutnya.
Kenaikan yang melepasi zon tersebut, akan mencatatkan paras ketinggian terbaru 4 minggu berkemungkinan menuju paras sekitar 0.70800.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal NZD/JPY – Timeframe H1 – 16/04/2018

Jika diperhatikan di timeframe daily, NZD/JPY telah membentuk bearish pin bar Jumaat lalu dan pergerakan momentum di H1 ketika ini, ia telah breakout trendline bullish dan berpotensi membentuk wave bearish(LH,LL,LH,LL).
 Sekiranya ia breakout Key Support 78.50 ini, kebarangkalian adalah tinggi untuk ia mulai mengorak langkah bearish dan mencapai ke harga yang lebih rendah. Jika retrace, peluang yang boleh diperhatikan adalah 79.14 sebelum ia bearish.
Oleh itu kesimpulannya, selagi ia tidak breakout Key Resistance 79.55, potensi masih ke arah penurunan ketika ini secara teknikalnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Adakah Data Pekerjaan NFP AS Akan Mendorong Pengukuhan Semula USD?

Pasaran bergerak tenang menuju dagangan penghujung minggu dengan tumpuan pasaran kini terarah kepada penerbitan laporan pekerjaan NFP Amerika Syarikat.
Pada sesi Asia, pelabur menyaksikan indeks dolar didagangkan stabil pada 105.85 berbanding mata wang utama selepas mencatat penyusutan pada sesi sebelum ini.
Ekonomi AS dijangka menambah sebanyak 250,000 pekerjaan pada bulan Jun, menurun daripada 372,000 yang dicatatkan bulan sebelumnya sementara kadar faedah pula diramalkan kekal pada 3.6%.
Pengerusi Federal Reserve (Fed), Jerome Powell sebelum ini mengatakan beliau tidak melihat bahawa ekonomi AS dalam kemelesetan disebabkan pasaran pekerjaan yang terus mengukuh.
 Sekiranya bacaan NFP yang diterbitkan pada hari ini terus menguat dan pertumbuhan gaji lebih kukuh, ia akan menyokong panduan Fed ke hadapan dalam menetapkan dasar.
Sementara itu, pasaran telah diperlihatkan dengan keputusan mesyuarat polisi Bank of England (BOE) yang menepati jangkaan secara meluas untuk meningkatkan kadar faedah sebanyak 50 mata asas kepada 1.75%, tertinggi sejak 2008.
Selain itu, bank pusat itu juga turut memberi amaran bahawa Britain akan jatuh ke dalam kemelesetan pada tahun ini berikutan langkah agresifnya.
BOE terus bertekad untuk memerangi inflasi selepas mengumumkan akan menjual bon kerajaan yang telah terkumpul sejak krisis kewangan 2007-2009 yang bernilai £40 bilion.
Proses ini dikenali sebagai pengetatan kuantitatif, dijangka mengukuhkan kesan kadar faedah yang lebih tinggi dengan mengurangkan jumlah wang yang beredar dalam ekonomi.


EUR/USD Teruskan Pendakian Ke Zon Rintangan $1.0600

Kembali berubah arah menuju penghujung minggu, US dolar kembali layu semula walaupun sentimen pasaran dinilai masih berisiko.
Permintaan terhadap aset selamat masih berterusan dengan pasaran saham masih berada dalam tekanan.
Sementara perkembangan di Eropah, UK dan EU kembali berdepan dengan ketegangan Brexit melibatkan isu protokol Ireland Utara.
Duta EU menyatakan kepada UK bahawa perjanjian itu tidak terbuka untuk rundingan baru selepas UK sebelum ini inginkan perubahan dalam perjanjian berkenaan Ireland Utara tersebut.
Walaupun Euro dilihat berdepan tekanan, namun mata wang Eropah itu berjaya mengukuhkan kedudukannya pada dagangan Khamis semalam berbanding US dolar yang sedang melemah semula.

Pada carta harga pasangan EUR/USD, harga dilihat telah kembali melonjak semula di atas zon 1.05000 dan mencapai ke zon rintangan tumpuan 1.06000.
 Harga juga memberi isyarat untuk menyambung trend bullish semula selepas pergerakan harga di atas paras sokongan Moving Average 50 (MA50) pada rangka masa 1 jam pada carta harga.
Zon rintangan 1.06000 akan diberi tumpuan untuk pelabur menilai reaksi harga pada zon tersebut selepas kenaikan harga sebelum ini turut menguji zon tersebut ketika terbitan laporan pekerjaan NFP dan mesyuarat FOMC lalu.
Sekiranya kenaikan berjaya diteruskan, sasaran untuk kenaikan lebih tinggi harga adalah menuju ke paras 1.07000 sebelum ke zon tumpuan seterusnya pada 1.08000.
Namun jika zon 1.06000 masih gagal untuk ditembusi harga, penurunan harga boleh berlaku semula dan harga akan kembali menuju ke zon 1.05000.
Penurunan lebih rendah selanjutnya akan kembali ke paras tumpuan awal minggu sekitar 1.04000 sebelum menguji paras terendah minggu lalu sekitar 1.03500.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Bergerak Suram, Debaran Nantikan Keputusan Mesyuarat FOMC

US dolar dilihat gagal memberikan persembahan yang memuaskan pada dagangan pembukaan awal minggu ini selepas pengukuhan yang dipaparkan di penghujung minggu lalu.
Pelabur berkemungkinan sedang mengambil langkah berjaga-jaga terhadap risiko dagangan menjelang mesyuarat FOMC pada awal pagi Khamis.
Keputusan mesyuarat akan menjadi penentu arah pergerakan harga buat US dolar lebih jelas dengan terdapat jangkaan untuk Federal Reserve (Fed) mengetatkan dasar monetari mereka.
Meneliti pergerakan harga pada carta pasangan mata wang EUR/USD di awal minggu, harga masih disokong pada zon 1.17000 selepas peningkatan dipamerkan sebaik harga menyentuh zon support tersebut.
Kenaikan harga walau bagaimanapun tidak begitu memberangsangkan dengan pergerakan harga masih berada di bawah paras halangan Moving Average 50 (MA50) pada rangka masa 1 jam untuk isyarat meneruskan trend bearish.
Penurunan harga masih akan menguji zon support 1.17000 sehingga US dolar mendapat kekuatan untuk menekan harga lebih rendah.
 Penurunan lebih rendah di bawah zon tersebut akan menjangkakan harga menuju zon support seterusnya pada 1.16000 untuk mencatatkan paras terendah terbaru untuk tahun ini.
Sekiranya zon 1.17000 kekal berjaya memberi sokongan untuk harga melonjak semula dan harga mula naik melepasi halangan MA50, pelabur akan menilai sebagai petunjuk awal perubahan trend bullish.
Kenaikan yang diteruskan akan menguji dahulu rintangan pada 1.17600 sebelum harga menuju ke zon tumpuan pada 1.18000 sebelum ini.
Pergerakan harga dijangka lebih perlahan sementara pelabur berwaspada menantikan keputusan mesyuarat FOMC pada minggu ini.
Lihat carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Eksport Jepun Mencatat Peningkatan 13 Bulan Berterusan Sehingga Disember 2017

Berdasarkan laporan yang dikeluarkan oleh Jabatan Menteri Kewangan pada awal pagi tadi, Jepun mencatat peningkatan eksport 13 bulan berturut-turut sehingga Disember 2017.
Pada bulan Disember, Jepun mencatat peningkatan eksport sebanyak 9.3% didorong oleh permintaan tinggi dari negara China dan Asia secara keseluruhan. Namun bacaan ini rendah daripada jangkaan penganalisis dan bacaan bulan November.
Nilai eksport ke China naik sebanyak 20.5% setahun pada bulan Disember didorong oleh pengeluaran alatan semikonduktur.
 Hal ini memberi indkasi bahawa keyakinan pengeluar dijangka akan mencatat paras tertinggi 11 tahun lalu pada bulan Januari.
Walaubagaimanapun, Jepun juga mencatat peningkatan dalam import dengan peningkatan sebanyak 14.9% pada bulan Disember.
Namun, ekonomi Jepun masih mencatat lebihan dalam imbangan dagangan iaitu sebanyak ¥359 billion pada bulan Disember.


Menjelang Mesyuarat ECB, EUR/USD Melonjak 80 Pips!

Agak mengejutkan pelabur pada dagangan Rabu semalam, sentimen pasaran kembali berubah pulih daripada suasana berisiko sebelumnya.
Pasaran saham kembali melonjak semula selepas penurunan ketara pada awal minggu, meningkatkan semula keyakinan pelabur dalam pasaran. Sementara, pasaran minyak mentah juga semakin dilihat stabil.
US dolar sebagai matawang safe-haven yang mendapat kelebihan ketika sentimen berisiko pasaran kembali menyusut susulan sentimen berubah positif.
Namun, lebih ketara pergerakan yang dipaparkan adalah matawang Euro. Setelah bergerak lemah sejak beberapa minggu menjelang mesyuarat polisi bank pusat Eropah (ECB), Euro pamerkan lonjakan drastik pada sesi Eropah semalam.
Hal ini disebabkan oleh laporan berkenaan penggubal polisi ECB yang semakin yakin terhadap unjuran pemulihan ekonomi Eropah dan berpotensi untuk mengurangkan keperluan pelonggaran polisi lebih lanjut (tapering) pada tahun ini.
Laporan yang tampil sehari sebelum mesyuarat ECB itu telah mendorong pembelian Euro dan memperlihatkan lonjakan ketara Euro berbanding matawang utama yang lain.
Pada carta harga bagi pasangan matawang EUR/USD, harga yang turun hampir menyentuh paras 1.17500 kemudiannya kembali melonjak sekitar 80 pips melepasi semula zon SBR (support become resistance) sebelumnya pada 1.18000.
 Pada rangka masa 1 jam pergerakan harga di carta EUR/USD, harga yang telah melonjak dan bergerak di atas paras sokongan Moving Average 50 (MA50) telah memberi isyarat awal untuk perubahan trend bullish.
Harga yang memulakan dagangan pada sesi Asia pagi ini masih menunjukkan tanda-tanda untuk membuat kenaikan berikutan momentum lonjakan pada sesi sebelumnya.
Kenaikan harga dijangka akan menuju zon SBR pada 1.19000 dengan jangkaan 80 pips jarak untuk mencapai ke paras tersebut.
Namun jika harga kembali menjunam kembali, paras terendah harian semalam akan diuji sebelum harga menuju ke zon support di bawah paras 1.17200.
Pelabur akan lebih berwaspada untuk menjangkakan pergerakan tidak menentu harga sebelum dan selepas keputusan mesyuarat ECB diumumkan hari ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Berpotensi Catat Paras Terendah 2 Tahun Terbaru Lagi

Pasaran mata wang di penghujung minggu dilihat bergerak sedikit mendatar dengan kebimbangan masih terarah kepada risiko kemelesetan ekonomi global.
Kebimbangan semakin meningkat dengan terbitan indeks harga pengeluar (PPI) Amerika Syarikat (AS) pada sesi New York semalam yang meningkat kepada 1.1% bagi bulan Jun lebih tinggi berbanding daripada jangkaan hanya 0.8% menyusuli data inflasi AS yang melonjak.
Pada sesi New York, indeks dolar berjaya membuat kenaikan terbaru berbanding enam mata wang utama lain mencapai ke paras 109.00.
Gabenor Federal Reserve (Fed) Christopher Waller dilihat cuba untuk meredakan panik dengan memberi kenyataan pasaran terlalu memberi reaksi berlebihan dan menjangkakan kenaikan kadar sebanyak 100 mata asas pada bulan Julai.
Sebaliknya jika data terbaru menunjukkan permintaan tidak cukup perlahan untuk mengurangkan inflasi, beliau akan menyokong untuk peningkatan yang lebih besar. Namun, Waller lebih menyokong untuk kenaikan 75 mata asas pada bulan Julai membawa mereka menjadi neutral.
Sementara itu, mata wang Pound pada sesi Eropah semalam di sokong meningkat selepas terbitan data Keluaran Dalam Negara Kasar (GDP) bagi ekonomi United Kingdom (UK) yang melonjak kepada 0.5% pada bulan Mei, jauh lebih baik daripada sebelumnya -0.3%.
Jika diperhatikan pergerakan harga pada carta pasangan mata wang GBP/USD, pada dagangan sesi Asia semalam harga bergerak sedikit mendatar namun bersambung pada sesi Eropah harga meneruskan penurunan sekitar 120 pips menguji zon support 1.18000.
 Bersambung pada sesi New York pula, dilihat harga membuat sedikit lonjakan semula di penghujung sesi dan cuba untuk mengekalkan momentum bersambung ke sesi Asia pagi ini (Jumaat).
Namun pelabur masih menilai harga bergerak dalam trend bearish apabila pergerakan harga masih berlegar di bawah paras halangan Moving Average 50 (MA50) pada rangka masa 1 jam di carta GBP/USD.
Sekiranya harga meneruskan kenaikan, harga bakal melepasi halangan MA50 sebelum meneruskan kenaikan yang lebih tinggi untuk menguji pula paras rintangan pada 1.18800.
Lonjakan yang lebih tinggi bakal mendorong harga menuju semula ke zon 1.19400 untuk memberi isyarat perubahan trend bullish kepada pelabur.
Sebaliknya jika harga meneruskan corak penurunan di penghujung minggu, zon support 1.18000 berkemungkinan berjaya dilepasi harga sebelum harga mencatatkan paras terendah terbaru 2 tahun dengan sasaran lebih rendah boleh mencecah sehingga paras 1.16000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tercari-Cari Arah, EUR/USD Mendatar Di Atas Zon $1.0800

Pergerakan harga pada carta pasangan mata wang EUR/USD Khamis semalam mendatar dengan pelabur terus berwaspada terhadap ketidaktentuan pasaran di penghujung minggu ini.
US dolar gagal menunjukkan arah yang jelas namun dilihat menyusut lemah pada penutup dagangan sesi New York semalam.
Tinjauan Reuters oleh pakar-pakar ekonomi masih berpandangan bahawa Federal Reserve (Fed) bakal memperlahankan pengetatan polisi berdasarkan data-data ekonomi yang diterbitkan.
Namun, terdapat juga beberapa pegawai Fed yang beranggapan langkah pengetatan polisi masih perlu lagi diteruskan untuk menurunkan kadar inflasi ke paras sasaran bank pusat.
Sementara, European Central Bank (ECB) pula dilihat masih berada pada landasan pengetatan polisinya berdasarkan isyarat daripada Presiden Christine Lagarde dan ahli bank pusat yang lain.
Pun begitu, mata wang Euro gagal menyerlah dan bergerak mendatar sepanjang minggu ini mengikuti gerak langkah US dolar.
Pada carta EUR/USD, zon 1.08000 masih lagi menjadi sokongan buat harga setelah berjaya menghalang harga daripada jatuh lebih rendah.
Beberapa kali sepanjang minggu ini, namun zon tersebut masih berjaya melantunkan semula harga ke atas.
 Begitu juga pada dagangan Khamis semalam, harga yang susut ke paras 1.08000 kemudiannya membuat kenaikan semula menutup dagangan sesi New York lebih tinggi 30 pips.
Pergerakan harga perlahan di sekitar 1.08300 di sesi Asia, namun telah berada semula di atas paras sokongan Moving Average 50 (MA50) pada rangka masa 1 jam di carta EUR/USD memberi jangkaan pergerakan bullish.
Kenaikan harga akan menguji ketinggian mingguan yang dicapai iaitu di paras sekitar 1.08700 sebelum kenaikan yang diteruskan akan menuju pula ke zon 1.09000.
Meneruskan pergerakan trend bullish bakal menyaksikan harga menuju sehingga ketinggian pada 1.10000.
Berbeza situasi jika penurunan harga berlaku, zon support 1.08000 akan kembali diuji untuk ditembusi.
Isyarat bearish sekiranya harga tembus lebih rendah sebelum jangkaan harga untuk susut menuju ke zon tumpuan pada 1.07000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Matawang Dan Komoditi Pada Hari Khamis

Pasaran Matawang
US dolar mengukuh berbanding matawang utama lain pada hari Khamis dalam sesi dagangan Asia. US dolar mencapai paras tertinggi lima minggu selepas peniliaian yang bullish daripada Gabenor Fed Jerome Powell berkenaan ekonomi US pada hari Selasa.
Indeks US dolar yang mengukur kekuatan matawang greenback berbanding matawang lain didagangkan kukuh pada awal perdagangan sebanyak 0.03% kepada 90.64 setakat jam 10.10 pagi.
Matawang USD menyusut berbanding matawang yen kepada 106.63. AUD/USD didagangkan susut sebanyak 0.39% kepada 0.7731. Matawang EUR/USD menyusut sebanyak 0.02% kepada 1.2191 setakat jam 10.10 pagi.
Sebagaimana yang diungkapkan oleh penganalisis BNP Paribas, ” Yen boleh menjadi matawang terkuat di kalangan negara G-10. BoJ masih dovish buat masa ini, tetapi berkemungkinan perubahan polisi selepas ini adalah lebih hawkish.”
Yen membuat lonjakan sejak sesi Asia pada Rabu, apabila BoJ mengurangkan amaun pembelian bon mereka. Pengurangan ini dilihat oleh pasaran sebagai satu bentuk pengetatan polisi sekaligus menimbulkan spekulasi bahawa bank pusat ke arah menamatkan pelonggaran kuantitatif dan kualitatif (QQE) mereka.
 Penyusutan AUD pula adalah disebabkan kejatuhan bacaan Australia Capex pada suku tahun keempat. Australia Capex jatuh buat pertama kali sebanyak 0.2% sejak suku tahun keempat 2016.
Kejatuhan dalam perbelanjaan modal oleh syarikat-syarikat dapat membawa indikasi negatif terhadap ekonomi. Hal ini kerana perniagaan berkemungkinan akan mengurangkan perbelanjaan untuk meningkatkan mutu fasiliti dan barangan dan akhirnya menyebabkan kadar inflasi bergerak perlahan.
Pasaran Komoditi
Harga minyak terus mencatat kejatuhan pada hari Khamis selepas data inventori melonjak naik melebihi jangkaan.
Harga minyak WTI jatuh kepada $61.63 setong dan Brent jatuh kepada $64.62 setong setakat jam 10.10 a.m.
Selain itu, pasaran juga berpendapat kejatuhan harga minyak adalah juga disebabkan pengambilan untung oleh pemain pasaran pada akhir bulan selepas harga minyak mencatat harga tertinggi 3 minggu lalu pada minggu ini.
Harga emas meneruskan kejatuhan sebanyak 0.08% kepada 1316.80 berikutan pengukuhan US dolar.


USD/CAD Mampu Cecah 120 Pips Kenaikan Jika Berjaya Breakout Resistance 1.34000

Matawang dolar CAD mengukuh pada dagangan New York semalam sejurus data inflasi dikeluarkan dengan mencatatkan bacaan 0.7% seperti jangkaan pasaran dan juga data terdahulu.
Dagangan pada pasangan matawang USD/CAD telah membuat penurunan sehingga hampir menyentuh paras support MagicS3 pada indicator Moshed Magic Line semalam. Namun, harga kembali pantul semula membuat kenaikan sebelum pergerakan harga mendatar di penghujung sesi New York.
Jangkaan dagangan Loonie akan lebih berisiko selepas laporan dovish oleh bank pusat Kanada. Para penganalisis pasaran berpendapat Bank of Canada (BOC) akan terus mengekalkan dasar monetari sedia ada dan berkemungkinan kadar faedah tidak akan berubah sehingga awal tahun 2020.
Kadar faedah dijangka kekal di paras 1.75% oleh bank pusat pada mesyuarat dasar pada 24 April ini. Kadar pertumbuhan GDP Kanada juga diunjurkan kepada sekitar purata 1.6% tahun ini dan 1.7% untuk tahun hadapan, berkurangan daripada kadar 1.8% yang dijangkakan untuk kedua-dua tahun tersebut pada tinjauan Januari.
Dagangan USD/CAD pada sesi pasaran Asia pagi ini dilihat mendatar dengan kedua-dua dagangan USD dan CAD seimbang. Kedua-dua matawang ini akan menunggu data jualan runcit di Amerika Syarikat dan juga Kanada yang akan dikeluarkan bersama pada jam 8.30 malam ini.
Jika harga membuat kenaikan lebih tinggi, jangkaan paras resistance pada 1.3400 akan diujji semula untuk harga mencari paras ketinggian semasa yang baru berkemungkinan menuju ke paras resistance pada 1.3482 (MagicR3) pada indicator Moshed Magic Line hari ini.
 Kenaikan tersebut boleh mencapai sekitar 120 pips pergerakan harga dari paras semasa pada 1.33600.
Namun jika harga kembali membuat penurunan semula, paras 1.33000 akan menjadi tumpuan harga untuk menguji zon support tersebut. Jika harga berjaya breakout paras tersebut, penurunan harga boleh mencecah sehingga ke paras sekitar 1.3187 (MagicS3) dengan mencatatkan sekitar 170 pips pergerakan harga.
Lihat gambar chart pasangan matawang USD/CAD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.3285, 1.3231, 1.3187.
Paras resistance: 1.3383, 1.3427, 1.3482.


Letupan Inflasi, USD Terus Meroket Ke Paras Tertinggi!

US dolar melambung tinggi selepas dikejutkan dengan pembacaan data inflasi AS yang melonjak ke tahap tertinggi 13 tahun pada bulan Jun, sekali gus meningkatkan harapan pasaran untuk pengetatan dasar monetari yang lebih cepat dari Federal Reserve (Fed).
Menurut laporan yang dikeluarkan Jabatan Tenaga Kerja, indeks harga pengguna (CPI) mencatat kenaikan terbesar sejak Jun 2008, dengan meningkat sebanyak 0.9% pada bulan lalu, daripada 0.6% yang dicatatkan bulan Mei.
Secara tahunan pula, harga pengguna dilaporkan melonjak sebanyak 5.4% susulan kenaikan pada bulan sebelumnya sebanyak 5.0%. Inflasi teras pula meningkat 0.9% setelah naik 0.7% pada Mei.
 Bacaan memberangsangkan ini telah mendorong dolar greenback untuk meningkat ke paras tertinggi 3 bulan berbanding euro, dan tertinggi satu minggu berbanding yen susulan penerbitan data tersebut.
Pelabur kini menantikan ucapan Pengerusi Fed, Jerome Powell yang akan memberi keterangan di hadapan Kongres pada hari Rabu dan Khamis untuk mendapatkan sebaran isyarat mengenai bila pengurangan rangsangan dan kadar faedah lebih tinggi akan dilaksanakan.
Powell sebelum ini telah berulang kali menyatakan bahawa kenaikan inflasi yang tinggi hanya bersifat sementara, dan menjangkakan rantaian bekalan akan kembali normal.
Sementara itu, dolar New Zealand didagangkan stabil selepas jatuh rendah pada sesi sebelum ini, dengan tumpuan kini terarah pada keputusan mesyuarat polisi Reserve Bank of New Zealand (RBNZ) pada jam 10 pagi ini.


Perdagangan China Lebih Baik Dari Jangkaan Pada April

Imbangan perdagangan China rekod lebihan perdagangan (trade surplus) lebih banyak berbanding jangkaan pada April.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Beijing rekod ‘trade surplus’ sebanyak 262.30 billion Yuan pada April naik dari 164.34 billion Yuan pada Mac. Jangkaan pasaran bagi data kali ini ialah peningkatan kepada 197 billion Yuan.
Dalam nilai US dolar, lebihan perdagangan bertambah kepada $38.05 billion dari 23.93 billion. Manakala jangkaan pasaran ialah $35.5 billlion.
 Import ke China naik kepada 11.9% dari segi tahunan berbanding sebelum ini yang mencatat kenaikan 20.3%. Import  ekonomi kedua terbesar ini semakin meningkat sejak Ogos 2016 apabila ketika itu ia direkod sebagai kenaikan pertama sejak dua tahun lepas.
Manakala eksport pula meningkat 8% dari segi tahunan (dalam tempoh 12 bulan sehingga April 2017) berbanding yang direkod sebelum ini sebanyak 16.4%. Pasaran menjangka eksport naik 18% manakala dari segi tahunan naik 10.4%.
Eksport China sejak akhir-akhir ini semakin meningkat selepas gagal mencapai pertumbuhan ekonomi 7.7% pada 2016. Perdagangan di China semakin baik walaupun berhadapan dengan kritikan Presiden US.
China kekal komited dalam perdagangan bebas global dan memberi amaran terhadap dasar ‘perlindungan’ dari barat.


GBP/USD Sambung Turun Lagi, Uji Paras Support $1.1900

Perkembangan positif isu Brexit di awal minggu dilihat tidak lagi memberi suntikan kepada Pound untuk mengukuh.
Malah, US dolar yang telah kembali mengukuh semula pada dagangan Khamis semalam semakin mendorong kejatuhan harga berlaku pada carta pasangan mata wang GBP/USD.
Sebelum ini, sentimen pasaran risk-on dengan jangkaan pemulihan ekonomi China memberi kesan penyusutan terhadap US dolar sebagai mata wang safe-haven.
Namun Pound gagal memanfaatkan peluang dengan mempamerkan prestasi suram.

Pada carta GBP/USD di timeframe 1 jam, harga bergerak di bawah paras halangan Moving Average 50 (MA50) pada rangka masa 1 jam memberi isyarat untuk meneruskan pergerakan bearish.
Penurunan harga mencecah 1.19300 pada sesi New York semalam namun sedikit melantun dari zon support tersebut untuk meningkat menyambung dagangan ke pembukaan sesi Asia pagi ini (Jumaat).
 Harga perlahan berlegar sekitar 1.19700 dengan jangkaan penurunan lebih rendah boleh berlaku lagi hari ini.
Zon support 1.19000 akan terus menjadi tumpuan untuk diuji jika penurunan harga berlaku, dan jika harga berjaya tembus lebih rendah, paras 1.18800 pula akan cuba untuk dilepasi.
Harga boleh mencecah hingga ke sasaran zon support pada 1.18000 jika US dolar terus mengekalkan pengukuhannya.
Namun, jika situasi berubah di penghujung minggu dengan memaparkan kenaikan semula, rintangan awal akan diuji adalah pada zon 1.20000.
Selepas meningkat lebih tinggi, harga dilihat akan kembali menuju ke paras 1.21000 atau rintangan 1.21400 semula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/JPY – Timeframe H1 – 1/3/2018

Seperti jangkaan, pergerakan pasangan matawang EUR/JPY bearish dan mencapai target ke sekitar 130.30 dan hampir mencapai level support seterusnya iaitu 129.80. Dengan tindakan BoJ mengurangkan amaun pembelian bon jangka panjang ia sekaligus menyebabkan sentimen pengukuhan JPY ketika ini.
 Secara teknikal, momentum pergerakan wave juga menunjukkan masih dalam julat bearish ketika ini dan selagi ia tidak breakout Key Resistance H1 131.00, potensi masih ke arah bearish dan berpeluang untuk ‘short’ dengan risiko yang minimum. Jika breakout 129.80, potensi penurunan seterusnya adalah ke sekitar 129.30 atau lebih rendah bagi membentuk new LL.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal EUR/USD – Timeframe H1 – 25/9/2018

Pergerakan harga bagi pasangan matawang EUR/USD pada dagangan semalam yang sedikit menurun pada awal sesi Asia dilihat membuat kenaikan melepasi paras Magic Pivot semalam dan juga paras resistance MagicR1 pada indicator Moshed Magic Line di mana harga mencapai paras ketinggian baru (1.1816) sedikit melebihi paras ketinggian pada Jumaat lalu. Kenaikan yang dibuat harga adalah disebabkan faktor EURO yang melonjak berikutan komen positif oleh Mario Draghi terhadap keadaan pasaran pekerjaan dan inflasi di zon Eropah yang positif. Kemudian harga kembali membuat penurunan semula dan bergerak lebih rendah dari paras Magic Pivot.
Pada sesi pasaran Asia hari ini pula, harga didagangkan perlahan dan berada di bawah paras Magic Pivot 1.1763 dan sedikit menurun. Jika harga membuat penurunan, harga dilihat akan menguji semula paras RBS (resistance become support) pada 1.17200 yang juga berdekatan dengan paras support 1.1710 (MagicS1). Jika harga berjaya melepasi (breakout) paras tersebut, penurunan harga seterusnya dijangka akan ke paras support 1.1672. Seterusnya, jika harga masih mengalami kejatuhan sehingga melepasi paras RBS 1.16500, jangkaan harga akan mencecah ke paras support 1.1619 (MagicS3).
 Sebaliknya, jika harga masih tidak berjaya melepasi paras RBS 1.17200 dan membuat kenaikan lebih tinggi dari paras Magic Pivot 1.1763, harga dijangka akan menyambung kenaikan dibuat pada minggu lalu. Paras resistance 1.1801 (MagicR1) adalah paras yang perlu harga tembusi (breakout) untuk membuat Higher High yang baru. Paras kenaikan harga yang seterusnya dilihat akan menuju ke resistance 1.1854 (MagicR2) dan jika EURO terus mengukuh berbanding USD, harga berpotensi mencapai paras ketinggian di paras resistance 1.1892 (MagicR3).
Ikuti isu-isu global semasa dalam memantau pergerakan harga pada chart EUR/USD. Untuk memudahkan analisis teknikal, jadikan indicator Moshed Magic Line sebagai rujukan tambahan dalam trading harian anda.

Paras support: 1.1710, 1.1672, 1.1619.
Paras resistance: 1.1801, 1.1854, 1.1892.


Analisis Teknikal EUR/JPY – Timeframe H1 – 30/8/2018

Perkembangan isu Brexit yang memberi impak positif dalam pasaran bukan sahaja memberi kelebihan terhadap GBP malahan juga kesan yang positif terhadap EURO. Pelabur melihat EURO terus optimis dengan dasar yang hawkish oleh ECB serta kenyataan ECB yang ingin mengurangkan suntikan QE memberi gambaran bahawa ekonomi di sana semakin baik.
Aktivti ekonomi di zon Euro sememangnya sedang berkembang pesat pada bulan Ogos mengikut bacaan pada data PMI. Matawang EURO dilihat stabil dengan data-data yang positif dan perkembangan isu-isu semasa yang terus menyokong kekuatan niai matawang tersebut.
Sebaliknya, kesan positif bukanlah dirasai oleh semua pihak dimana JPY akan terkesan dengan sentimen pasaran global yang dijangka akan bertambah baik selepas ini. Keredaan krisis Brexit dan juga perkembangan isu NAFTA yang semakin optimis membuatkan pasaran akan lebih terarah kepada pulangan yang tinggi sekaligus akan mengurangkan permintaan terhadap matawang safe-haven JPY.
 Namun, jika pasaran kembali berisiko dan kebimbangan pelabur meningkat, matawang JPY bakal menjadi tumpuan semula.
Dari segi teknikal, pergerakan harga masih lagi dilihat dalam fasa menaik bagi pasangan matawang EUR/JPY. Sebelum ini, harga dilihat membuat kenaikan yang agak konsisten dari paras terendah dua minggu lalu iaitu dari paras 125.000 sehinggalah paras tertinggi dicapai semalam pada 130.850. Pada sesi pasaran Asia hari ini, harga dilihat bergerak perlahan dan sedikit menurun namun masih berada dalam julat harga semalam di antara 130.853-129.587.
Jika harga meneruskan kenaikan, dijangka paras resistance yang bakal dicapai adalah pada paras 132.400. Namun jika harga membuat penurunan, harga perlu menguji paras support 129.600 dan jika berjaya ditembusi (breakout), paras support yang menjadi tumpuan adalah pada 126.900 dan seterusnya di 125.200.
Pergerakan harga masih dilihat kekal dalam fasa menaik jika harga masih bergerak di atas Moving Average 100 (MA100) sehinggalah harga membuat penurunan dan menembusi (breakout) garisan MA100. Ikuti perkembangan sentimen pasaran semasa bagi memantau pergerakan chart EUR/JPY ini.
Paras support: 129.927, 129.124, 128.661.
Paras resistance: 131.193, 131.656, 132.459.


Ekonomi Kanada Meningkat 0.1% Pada Bulan November! Bagaimana Dengan Jangkaan Penganalisis Pada Disember 2022?

Ekonomi Kanada berkembang 0.1% pada bulan November, sepadan dengan ramalan dalam tinjauan penganalisis, namun kemungkinan besar ia tidak berubah pada bulan Disember dan menunjukkan prestasi yang lebih baik daripada jangkaan pada suku keempat, data Statistik Kanada mencadangkan pada hari Selasa.
Dalam anggaran awal untuk Disember, Statscan berkata keuntungan dalam sektor runcit, utiliti dan awam diimbangi oleh penurunan dalam sektor termasuk pemborongan dan kewangan dan insurans.
Ia juga berkata keluaran dalam negara kasar tahunan pada suku keempat berkemungkinan meningkat 1.6%, melebihi unjuran Bank of Canada sebanyak 1.3%. Anggaran kilat untuk Disember dan KDNK suku keempat, yang boleh berubah apabila data dikeluarkan bulan depan, menunjukkan pertumbuhan 3.8% pada 2022.
 Bank pusat Kanada telah menaikkan kadar faedah utamanya pada kadar rekod 425 mata asas dalam 10 bulan untuk menyejukkan ekonomi dan menurunkan inflasi. Selepas kenaikan kadar terkini minggu lepas, BoC memaklumkan ia mungkin akan menangguhkan kenaikan selanjutnya.
Sektor pengeluaran perkhidmatan Kanada meningkat 0.2% pada bulan November, dirangsang oleh kenaikan bulan ketiga berturut-turut dalam pengangkutan dan pergudangan. Sektor pengeluaran barangan menguncup 0.1% pada bulan November, diseret ke bawah oleh penurunan dalam industri pembinaan dan pembuatan.
Dolar Kanada didagangkan pada 1.3430 berbanding US dolar atau 74.46 sen A.S.


Sentimen Terkini Pasaran Forex Setakat Ini

Matawang dollar USD masih didagangkan lemah pada dagangan Rabu berbanding matawang utama yang lain berikutan tekanan daripada faktor-faktor negatif melibatkan kebimbangan terhadap penutup separa kerajaan Amerika Syarikat dan ketegangan yang berlarutan di antara White House dan Federal Reserve. Kegelisahan pasaran terhadap ketidaktentuan politik di AS dan juga pertumbuhan ekonomi global yang bergerak perlahan telah mengakibatkan pulangan 10-tahun AS merosot pada 25 titik asas pada Disember, menambahkan lagi risiko ke atas dagangan USD serta menjejaskan unjuran pada masa hadapan. USD dilihat terus bergelut didagangkan berbanding matawang safe-haven Yen dalam suasana pasaran risk-off yang terus memberi manfaat terhadap matawang Yen ekoran permintaan yang meningkat daripada para pelabur.
 Indeks DXY yang mengukur kekuatan matawang Greenback berbanding tujuh matawang yang lain menaik 0.22% setakat 9:00 malam ini.
Major pair seperti EUR/USD setakat ini menurun 0.08%, dimana GBP/USD di dagang rendah 0.02%. USD/JPY pula menguat 0.30% dengan USD/CAD didagang 0.05% lebih tinggi. USD/CHF pula di dagang mendaki pada 0.33%. Pair AUD/USD dan NZD/USD masing-masing didagangkan positif 0.30% dan 0.01%.


Selepas Penurunan 2 Hari Berturut-Turut, Adakah EUR/USD Akan Turun Lebih Rendah Lagi?

Matawang US dolar dilihat masih bergerak kukuh pada prestasi yang ditampilkan di sesi pasaran US semalam setelah menunjukkan penyusutan pada awal minggu.
Kebimbangan terhadap gelombang virus kedua semakin meningkat setelah China meningkatkan semula sekatan pergerakan rakyat ke luar negara bagi membendung penularan lebih serius susulan kes jangkitan yang meningkat semula di China.
Ini telah mendorong permintaan yang meningkat terhadap matawang safe-haven terutama US dolar.
Jika dilihat pada pergerakan harga bagi pasangan matawang EUR/USD, harga membuat penurunan lebih rendah pada sesi New York menyambung momentum pengukuhan US dolar pada hari sebelumnya yang disokong data jualan runcit US yang melonjak tinggi.
Harga telah membuat penurunan sekitar 80 pips dari paras ketinggian 1.12900 selepas menguji halangan Moving Average 50 (MA50) pada rangka masa 1 jam pergerakan harga di carta EUR/USD semalam.
Penurunan harga tersebut telah mencatatkan paras terendah mingguan terbaru namun gagal menyentuh paras tumpuan 1.12000 sebelum menutup dagangan sesi New York sedikit tinggi.
Sesi pasaran Asia pada Khamis melihatkan pergerakan perlahan harga namun menunjukkan tanda-tanda untuk menyambung penurunan berkemungkinan pada sesi Eropah.
 Penurunan harga dijangka menuju zon RBS (resistance become support) di bawah paras 1.12000 sebelum penurunan yang diteruskan berkemungkinan mencecah sehingga ke paras 1.11000.
Namun jika harga membuat kenaikan dan menembusi halangan MA50, perubahan trend mungkin berlaku dan kenaikan akan menuju semula paras ketinggian mingguan pada 1.13500.
Kenaikan seterusnya akan menguji zon resistance pada ketinggian sekitar paras 1.14000.
Tumpuan akan terarah pada data tuntutan faedah pengangguran di US dan juga persidangan ekonomi Eropah yang akan memacu pergerakan harga buat Euro dan US dolar.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ulasan Penggerak Pasaran Forex Minggu Ini (10-14 April)

US dolar sekali lagi tewas minggu ini selepas menjadi juara pada minggu berakhir 7 April. Adakah ia akan berterusan? Data dari US boleh dianggap mengecewakan minggu ini dengan data petunjuk inflasi yang merekodkan kemerosotan.
Selain itu, tidak lupa juga faktor geopolitik yang terus menambah tekanan kepada US dolar. Kebimbangan terhadap risiko geopolitik terus memberi kesan kepada sentimen pelabur. Sentimen ini juga dapat dilihat dalam pasaran forex dengan Yen sebagai matawang yang mendapat faedah di mana Usd/Jpy kini didagang di bawah paras 109.00.
Dalam data inflasi yang menjadi perhatian pasaran minggu ini, data inflasi yang merosot kali ini dijangka tidak memberi tekanan kepada The Fed untuk mengetatkan polisi secara pantas. Pendirian Yellen sebelum ini yang mahu menaikkan kadar secara beransur-ansur adalah bertepatan dengan data inflasi yang tidak mendesak kenaikan kadar lebih dari tiga kali tahun ini.
Sepanjang minggu ini, Instrumen ‘safe haven‘ terus mendapat permintaan, berikutan pelabur masih mengambil kira risiko politik di antara Amerika Syarikat, Syria dan Korea Utara dan juga tarikh pilihanraya Presiden Perancis yang semakin dekat.
US dolar dan hasil bon kerajaan Amerika Syarikat menjunam pada Khamis selepas komen Presiden Trump tersebar yang menunjukkan beliau lebih menyokong polisi kadar faedah rendah ditambah lagi dan kenyataannya tentang “US dolar terlalu kuat.”
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

03 – 07 April 2017
10 – 14 April

Eur/Usd– jatuh 109 pip
Eur/Usd- 108 pip volatile

Usd/Jpy– volatile 146 pip
Usd/Jpy– jatuh 304 pip

Gbp/Usd– jatuh 191 pip
Gbp/Usd– naik 210 pip

Usd/Chf- naik 88 pip
Usd/Chf- 100 pip volatile

Usd/Cad– naik 161 pip
Usd/Cad– 203 pip volatile

Aud/Usd– jatuh 146 pip
Aud/Usd– naik 122 pip

Nzd/Usd– jatuh 93 pip
Nzd/Usd– naik 106 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Ucapan Janet Yellen (Isnin)

Fed merancang untuk menaikkan kadar faedah secara beransur-ansur bagi mengekalkan gunatenaga penuh (full-employment) dan meletakkan sasaran inflasi 2 peratus tanpa membiarkan ekonomi menjadi overheat. Memetik kenyataan Janet Yellen, beliau beranggapan bahawa ekonomi semasa sedang berada dalam keadaan yang baik.
Menurut Yellen lagi, kadar pengangguran berada pada tahap 4.5 peratus yang menunjukkan tanda-tanda bahawa sektor pekerjaan sedang menghampiri angka guna tenaga penuh disamping data inflasi yang sedang bergerak berhampiran sasaran sebanyak 2 peratus.

Harga Pengguna CPI UK (Isnin)

Harga pengguna UK naik 0.4% pada Mac berbanding jangkaan kenaikan sebanyak 0.3% di mana data tahunan tidak berubah dari 2.3%. Kadar tahunan ini sejajar dengan jangkaan dan merupakan paras tertinggi sejak September 2013.
Majoriti ahli Bank of England (BoE) akan meneliti perkara ini di mana kenaikan kadar inflasi disebabkan faktor kelemahan Sterling dengan jangkaan kenaikan inflasi adalah sementara.

Data Pekerjaan UK (Selasa)

Data pekerjaan UK dianggap sebagai bercampur-campur. UK claimant count begitu lemah dengan tuntutan faedah pengangguran yang meningkat sebanyak 25,500 orang pada Mac dari 6,100 yang dilaporkan sebelum ini. Jangkaan bagi data kali ialah pengurangan jumlah tuntutan sebanyak 10,200 tuntutan.
 Kadar pengangguran masih lagi kekal di paras 4.7% dalam jangka masa tiga bulan sehingga Februari dan kali terakhir kadar ini di bawah paras 4.7% adalah pada Ogos 1975.
Walaupun data pendapatan sedikit kukuh daripada jangkaan, trend keseluruhan dalam data ini masih lagi belum meyakinkan dan tidak cukup kuat untuk menambah tekanan kepada pengetatan polisi monetari.

Penetapan Kadar Bank of Canada (Rabu)

Bank of Canada (BoC) mengekalkan kadar faedahnya di paras 0.50% yang sejajar dengan jangkaan pasaran. Menurut kenyataan, data terkini petunjuk ekonomi Kanada menunjukkan pertumbuhan ekonomi lebih pantas dari jangkaan dalam laporan polisi monetari Januari.
Menurut Bank Pusat, pertumbuhan ekonomi dijangka dalam kadar sederhana tetapi masih lagi lebih dari potensi pertumbuhan 2018 dan 2019 dengan sumbangan dari komponen pelaburan dan eksport.
Harga pengguna (CPI) kini di paras sasaran 2% yang banyak disokong oleh kesan kenaikan harga minyak mentah global dan juga beberapa faktor yang dianggap sementara. Walaubagaimanapun, data inflasi teras masih bergerak ke bawah dan juga peningkatan gaji masih perlahan.

Data Pekerjaan Australia (Khamis)

Pasaran buruh Australia melonjak pada Mac, meningkat enam bulan berturut-turut dan memastikan pasaran pekerjaan dalam keadaan kukuh selepas tahun 2016 yang agak mencabar bagi ekonomi secara keseluruhan.
Pekerjaan meningkat 60,900 pada Mac berbanding kenaikan 2,800 sebelum itu yang telah dikaji semula pada Februari. Jangkaan bagi data kali ini ialah kenaikan sebanyak 20,000 pekerjaan. Peningkatan dalam pekerjaan sepenuh-masa akan mengurangkan kebimbangan terhadap keadaan semasa pasaran pekerjaan di Australia.

Indeks Keyakinan Pengguna US (Khamis)

University of Michigan consumer confidence index meningkat kepada 98 berbanding jangkaan 97.1 dan bacaan sebelum ini 96.9.
Komponen jangkaan inflasi tidak berubah dari bacaan sebelum ini di paras 2.5%.
The Federal Reserve akan terus meneliti jangkaan inflasi khususnya dengan jangkaan yang terus stabil. Dalam konteks ini, ia dilihat akan membantu mencapai sasaran inflasi dalam jangka masa sederhana.

Data Harga Pengguna CPI US (Jumaat)

CPI naik 2.4% dari segi tahunan berbanding 2.7% yang dicatat sebelum ini.
Dengan data CPI yang merosot kali ini dijangka tidak memberi tekanan kepada The Fed untuk mengetatkan polisi secara pantas. Pendirian Yellen sebelum ini yang mahu menaikkan kadar secara beransur-ansur adalah bertepatan dengan data inflasi hari ini yang tidak mendesak kenaikan kadar lebih dari tiga kali tahun ini.
Data secara keseluruhan boleh dikatakan suram dengan perbelanjaan pengguna yang lemah pada Mac yang akan mempengaruhi jumlah Keluaran Dalam Negara Kasar, KDNK (GDP). Dalam konteks ini, masih terdapat sedikit halangan kepada pengukuhan berterusan ekonomi AS.